open-index/open-wikipedia-markdown huggingface dataset:
కుషభావ్ థాక్రే

**షభావ్ థాక్రే** (1922 ఆగస్టు 15 - 2003 డిసెంబరు 28) భారతీయ జనతా పార్టీకి చెందిన భారతీయ రాజకీయ నాయకుడు,పార్లమెంటు సభ్యుడు.

## ప్రారంభ జీవితం

కుషబావ్ థాక్రే మధ్యప్రదేశ్‌లోని ధార్‌లో చంద్రసేనియా కాయస్థ ప్రభు కుటుంబంలో    సుందర్‌రావు శ్రీపతిరావు ఠాక్రే (తండ్రి) శాంతాబాయి సుందర్‌రావు ఠాక్రే (తల్లి) దంపతులకు జన్మించాడు. అతను ధార్, గ్వాలియర్‌లలో చదువుకున్నాడు.

## ఆర్‌ఎస్‌ఎస్‌లో పాత్ర
1942లో అతను రాష్ట్రీయ స్వయంసేవక్ సంఘ్ ద్వారా ప్రచారక్‌గా నియమించబడ్డాడు. ఆ తర్వాత రత్లాం డివిజన్ (రత్లాం, ఉజ్జయిని, మందసౌర్, ఝబువా, చిత్తౌర్, కోట,బుండి, ఝలావాడ్, బాన్సువాడ (రాజ్ స్థాన్)కి దాహోద్ (గుజరాత్ )కి మారాడు.), ఆ సమయంలో ఆర్‌ఎస్‌ఎస్‌ రాజకీయ విభాగం అయిన జనసంఘ్‌లో, ఆతరువాత పార్టీలు విలీనమైనప్పుడు జనతా పార్టీలో చేరాడు. 

## రాజకీయ జీవితం

### ప్రారంభ రాజకీయాలు (1956–1967)
1956లో భారతీయ జనసంఘ్ మధ్యప్రదేశ్ సంస్థ కార్యదర్శి అయ్యాడు. అతను భారతీయ జనసంఘ్, ఒరిస్సా అఖిల భారత కార్యదర్శిగా, 1967లో గుజరాత్‌కు అదనపు బాధ్యతల నిర్వహకుడుగా నియమించారు.

### ప్రారంభ రాజకీయాలు (1970–1979)
1974లో అఖిల భారత (సంస్థ) కార్యదర్శిగా నియమితులయ్యాడు. 1975-1977 ఎమర్జెన్సీ సమయంలో, అతను ఇతర ప్రతిపక్ష రాజకీయ నాయకులతో కలిసి 19 నెలలు జైలులో ఉన్నాడు. అతను 1979లో మధ్యప్రదేశ్‌లోని ఖాండ్వా నుండి ఉప ఎన్నికలో లోక్‌సభకు ఎన్నికయ్యాడు. 1980లో జరిగిన సార్వత్రిక ఎన్నికల్లో ఖాండ్వా నుంచి ఓడిపోయాడు. అయితే ఆతరువాత అతను చాలా వరకు ఎన్నికల రాజకీయాలకు దూరంగా ఉన్నాడు.

### స్థాపించబడిన రాజకీయ నాయకుడు (1980–2000)
1980లో భారతీయ జనతా పార్టీని స్థాపించినప్పుడు, గుజరాత్, ఒడిశా, మధ్యప్రదేశ్‌లకు కార్యదర్శిగా,ఇన్‌ఛార్జ్‌గా నియమితులయ్యాడు.1984 వరకు ఆ పదవిలో కొనసాగాడు. తిరిగి కొన్ని సంవత్సరాలుగా,అతను ఒక నిర్దిష్ట రాష్ట్రానికి జాతీయ ప్రధాన కార్యదర్శిగా, ఉపాధ్యక్షుడిగా లేదా "ఇన్‌చార్జ్"గా విధులు నిర్వహించాడు.

#### పార్టీ అధ్యక్షుడు
భారతీయ జనతా పార్టీ అధ్యక్షుడిగా 1998 ఏప్రిల్ 14న థాక్రే ఎన్నికయ్యాడు. 2000 ఆగస్టులో,అతను ఈ పదవి నుండి వైదొలిగాడు.

## దృష్టి
టీమ్ బిల్డర్ ఠాక్రే, ఛత్తీస్‌గఢ్‌లో సంస్థను నిర్మించడంలో నిజమైన దూరదృష్టి, సమర్ధవంతమైన ప్రధాన సహకారం అందించాడు.

## మరణం
ఠాక్రే మూత్రపిండాల క్యాన్సర్‌తో దీర్ఘకాలంగా బాధపడుతూ, 81 సంవత్సరాల వయస్సులో అఖిల భారత వైద్య విజ్ఞాన సంస్థ, న్యూఢిల్లీలో 2003 డిసెంబరు 28న మరణించాడు. 

## వారసత్వం
అతని పేరుతో ప్రదేశాలలో కొన్ని జర్నలిజం కుషభాహు థాకరే విశ్వవిద్యాలయం, మాస్ కమ్యూనికేషన్ రాయ్‌పూర్ లో,  కుషభాహు థాకరే నర్సింగ్ కళాశాల, కుషభాహు థాకరే ఇంటర్ స్టేట్ బస్ టెర్మినల్ భూపాల్ లో, కుషభాహు థాకరే కమ్యూనిటీ హాల్ అహ్మదాబాద్ లో, షాడోల్లో కుషభాహు థాకరే జిల్లా ఆసుపత్రి, ఇండోర్‌లో కుషాభౌ ఠాక్రే రోడ్ ఇలా ఉన్నాయి.

## మూలాలు

## వెలుపలి లంకెలు

వర్గం:2003 మరణాలు
వర్గం:1922 జననాలు
జగన్నాథ్ సర్కార్

**జగన్నాథ్ సర్కార్** ( 1919 సెప్టెంబరు 25 –  2011 ఏప్రిల్ 8) ఒక భారతీయ కమ్యూనిస్ట్ నాయకుడు, స్వాతంత్ర్య సమరయోధుడు, రచయిత.
## ప్రారంభ జీవితం
జగన్నాథ్ సర్కార్ భారతదేశంలోని ఒరిస్సాలో గల పూరిలో 1919 సెప్టెంబరు 25న బెంగాలీ కుటుంబంలో జన్మించాడు.

అతని తండ్రి, డాక్టర్ అఖిలనాథ్ సర్కార్, ప్రిన్స్ ఆఫ్ వేల్స్ మెడికల్ కాలేజీలో (ప్రస్తుతం పాట్నా మెడికల్ కాలేజ్ అండ్ హాస్పిటల్) గైనకాలజిస్ట్ గా పనిచేశాడు. బెంగాలీ చరిత్రకారుడు సర్ జాదునాథ్ సర్కార్ అతనికి మేనమామ.

యువకుడుగా ఉన్నపుడు సర్కార్ బెంగాల్ పునరుజ్జీవన వాతావరణంలో పెరిగాడు, అతని కుటుంబం రామ్ మోహన్ రాయ్, స్వామి వివేకానంద, రవీంద్రనాథ్ ఠాగూర్‌ల నుండి ప్రేరణ పొందింది.
## ప్రారంభ రాజకీయ ఆసక్తులు
సర్కార్ తన యవ్వనంలో తరచుగా వచ్చే పాట్నాలోని రామకృష్ణ మిషన్ పూజారులలో ఒకరు, అతనికి మార్క్సిస్ట్ సాహిత్యాన్ని పరిచయం చేశాడు. అది బ్రిటిష్ ఇండియాలో నిషేధించబడింది.

సర్కార్ పాట్నా విశ్వవిద్యాలయంలో ఆర్థిక శాస్త్రాన్ని అభ్యసించాడు, అక్కడ అతను స్వాతంత్ర్య ఉద్యమం, బీహార్‌లోని నూతన కమ్యూనిస్ట్ పార్టీతో సంబంధం కలిగి, విద్యార్థులు, విద్యావంతులలో ఒక కార్యకర్తగా మారాడు. కమ్యూనిస్ట్ పార్టీలో చేరిన తర్వాత, అతను బీహార్, తరువాత జార్ఖండ్‌లోని శ్రామిక వర్గ ప్రాంతాలకు వెళ్లాడు, 1940, 1950 లలో, అతను మైనర్లు, కొలిరీ కార్మికుల హక్కుల కోసం పోరాటంలో నిమగ్నమయ్యాడు.
## తరువాత కెరీర్
1950, 1960లలో బీహార్‌లో అధికారంలోకి వచ్చినప్పుడు సర్కార్ కమ్యూనిస్ట్ పార్టీ ఆఫ్ ఇండియాలో నాయకుడిగా ఉన్నాడు, సైనిక నియంతృత్వం, భావజాలం లేని పాలన మద్దతుదారులపై ఆయన మండిపడ్డారు. ఈ కాలంలో భూమిలేని కార్మికులకు అనుకూలంగా అనేక భూసంస్కరణలు సాధించబడ్డాయి.

సర్కార్ భారతదేశంలోని లౌకికవాదం, వామపక్ష తీవ్రవాదం, గిరిజనుల అభివృద్ధి, సోషలిస్ట్ సైద్ధాంతిక సమస్యలతో సహా అనేక సామాజిక సమస్యలపై కూడా రాశాడు. అతను కొంతకాలం హిందీ దినపత్రిక జనశక్తికి పోషకుడు, సంపాదకుడుగా కూడా వ్యవహరించాడు.

1970లలో, సర్కార్ కమ్యూనిస్ట్ పార్టీ ఆఫ్ ఇండియా సెంట్రల్ సెక్రటేరియట్‌లో సభ్యుడిగా చేరి ఢిల్లీకి వెళ్లాడు. కానీ 65 ఏళ్ల వయస్సులో, యువ తరం ప్రగతిశీల ఉద్యమాలలో నాయకత్వ పాత్ర పోషించాలని కోరుకుంటూ క్రియాశీల రాజకీయాల్లో పాల్గొనడం మానేయాలని నిర్ణయించుకున్నాడు.

సర్కార్ 2011 ఏప్రిల్ 8న పాట్నాలో మరణించాడు.
## రచనలు
సర్కార్ చాలా రచనలు సులభంగా గుర్తించబడవు, కానీ అందుబాటులో ఉన్న వాటి నుండి, 2010లో ఒక సంకలనాన్ని పుస్తకంగా ప్రచురించారు.

మెనీ స్ట్రీమ్స్ పేరుతో, సర్కార్ ఎంచుకున్న వ్యాసాల సమాహారం, అతని స్నేహితులు, సహోద్యోగుల నుండి కొన్ని జ్ఞాపకాలుగా పుస్తకాన్ని రాశాడు. ఈ పుస్తకాన్ని 2010 మే 14న పాట్నాలో జవహర్‌లాల్ నెహ్రూ విశ్వవిద్యాలయానికి చెందిన ప్రొఫెసర్ ప్రభాత్ పట్నాయక్ విడుదల చేశారు.

పాట్నాలోని ఏషియన్ డెవలప్‌మెంట్ రీసెర్చ్ ఇన్‌స్టిట్యూట్ మెంబర్ సెక్రటరీ షైబల్ గుప్తా ఈ పుస్తకానికి ముందుమాట రాశారు.
## ఇవి కూడా చూడండి
# Paul R. Brass, Political Parties of the Radical Left in South Asian Politics, in the book Radical Politics in South Asia, MIT Press Cambridge, Massachusetts and London, P. 329.
# Paul R. Brass, Radical Parties of the Left in Bihar: A Comparison of the SSP and the CPI, Ibid, P. 347. vii
# The Decline of Communist Mass Base in Bihar: Jagannath Sarkar http://kafila.org/2011/09/25/the-decline-of-communist-mass-base-in-bihar-jagannath-sarkar/
## మూలాలు
పాలీసిస్టిక్ అండాశయ వ్యాధి (పీసీఓడీ)

పీసీఓడీ (పాలిసిస్టిక్‌ ఒవేరియన్‌ డిసీజ్‌)గా పిలిచే ఈ సమస్య 12-45 సంవత్సరాల మధ్య వయస్సు గల మహిళల్లో వచ్చే హార్మోన్ల రుగ్మత.ప్రతి 10 మందిలో 5 మంది మహిళలు బాధపడుతున్నారని వైద్య నిపుణులు చెబుతున్నారు.ఈ పీసీఓడీపై గ్రామీణ జనాభా సరైన అవగాహన లేదు.కేవలం పట్టణాల్లో ఉండే వారిలో కొందరికి మాత్రమే దీని గురించి కొంచెం అవగాహన ఉంది.ప్రపంచవ్యాప్తంగా దాదాపు 60-70 శాతం మంది స్త్రీలు దీని బారిన పడి ప్రత్యుత్పత్తి వ్యవస్థలో సమస్యలు ఎదుర్కొంటున్నారని పరిశోధకులు చెబుతున్నారు.పీసీఓడీకి సరైన చికిత్స లేదు.

## కారణం

ప్రతి స్త్రీలోనూ రుతుక్రమ సమయంలో అండం పరిపక్వత చెంది నెలనెలా విడుదల అవుతుంది. నెలసరి తర్వాత 11–18 రోజుల మధ్యకాలంలో అండం విడుదల ప్రక్రియ జరుగుతుంది.ఇందుకు అవసరమయ్యే హార్మోన్‌ ఈస్ట్రోజన్‌.కానీ కొందరు స్త్రీలలో హార్మోన్ల సమతుల్యత దెబ్బతిని మేల్‌ హార్మోన్లుగా పిలిచే ఆండ్రోజన్స్‌ అధికంగా విడుదలై పీసీఓడీకి దారితీస్తుంది. పీసీఓడీతో బాధపడుతున్న వారిలో విడుదలయ్యే అండం పూర్తిగా ఎదగక, అది అండాశయంలో నీటి బుడగ రూపంలో ఉండిపోతుంది. కొందరిలో హర్మోన్ల అసమతుల్యతను బట్టి నీటి బుడగలు ఒకటి కంటే ఎక్కువ సంఖ్యలోనూ ఉంటాయి.ఈ సమస్యతో స్త్రీలకు గర్భం ధరించడం కష్టమవుతుంది.అయితే చక్కటి జీవనశైలి, ఆహారపుటలవాట్లను పాటిస్తే పీసీఓఎస్‌ను అదుపులో తెచ్చుకోవచ్చు.

## లక్షణాలు
*పీరియడ్స్ సక్రమంగా రాకపోవడం, వచ్చినపుడు రక్తస్రావం తక్కువగా గానీ అధికంగా గానీ జరుగుతుంది.
* నెలసరి రెండు లేదా మూడు నెలలకోసారి రావడం.
*యుక్తవయసులో ఉన్న వారికి మొటిమలు అధికంగా రావడం, జుట్టురాలిపోవడం, స్త్రీలలో అవాంచిత రోమాలు పెరుగుతాయి.
*స్త్రీలలో 40% - 50% మంది బరువు పెరుగుతారు.
* ఛాతీ, వెన్ను లేదా పిరుదులపై అధికంగా జుట్టు పెరగడం.
*చర్మం జిడ్డుగా మొటిమలు పెరగడం
*పీసీఓడీతో బాధపడేవారు ఆత్మవిశ్వాసం కోల్పోయి, కోపం, తీవ్ర ఒత్తిడికి లోనవుతారు.
## రోగనిర్ధారణ పరీక్షలు
పీసీఓడీ సమస్యను అల్ట్రాసౌండ్‌ పెల్విక్‌ ఆర్గాన్‌ పరీక్ష ద్వారా నిర్ధారించవచ్చు. హార్మోన్ల పరీక్ష, ప్రొలాటిన్‌ మొదలగు పరీక్షలు చేయించాలి. రక్తంలోని కొలెస్టాల్ శాతం, చక్కెర శాతం పరీక్షలు 
థైరాయిడ్‌ పరీక్షలు చేయించాలి.
## పీసీఓడీకి తీసుకోవాల్సిన జాగ్రత్తలు

*బరువు పెరగకుండా జాగ్రత్తలు తీసుకోవాలి. వ్యాయామం తప్పనిసరిగా చేయాలి. 
*ఆహారంలో కొవ్వు పదార్ధాలు అధికంగా ఉండేవి తీసుకోరాదు. 
*తీపి పదార్థాలు, వెన్న, నెయ్యికి దూరంగా ఉండాలి. బేకరి ఫుడ్‌, జంక్‌ఫుడ్‌ తినకూడదు. 
*మానసిక ఒత్తిడి తగ్గించుకోవడానికి యోగా, వ్యాయామం, ధ్యానం చేయాలి.
* రోజుకు కనీసం ఎనిమిది గంటలు నిద్రపోవాలి. 
* పళ్లూ, ఆకుకూరలూ ఎక్కువ తీసుకోవాలి.
*చక్కెరలు అధికంగా ఉండే పదార్థాల ఎక్కువగా తీసుకోకుండా జాగ్రత్తపడాలి.
* ప్రాసెస్డ్‌ ఫుడ్‌, జంక్‌ ఫుడ్‌, ఫ్రైడ్‌ ఫుడ్‌లో తక్కువగా తీసుకోవాలి
* పాలు, పాల పదార్థాలు పీసీఓఎస్‌ ఉన్న మహిళలు మాత్రం వీటిని మితంగానే తీసుకోవాలని.

## సంక్లిష్టతలు
పీసీఓడీతో బాధపడుతున్న మహిళలు ఇతర రకాల ఆరోగ్య పరిస్థితులు వచ్చే అవకాశం ఎక్కువగా ఉంటుంది.
* టైపు 2 డయాబెటిస్ మెలిటస్
*హైపర్ టెన్షన్
*గుండె జబ్బు
*ఎండోమెట్రియల్ కాన్సర్
* కొలెస్ట్రాల్ అధిక స్థాయిలో ఉండటం

## గుణంకాలు
2012 ప్రపంచ ఆరోగ్య సంస్థ సర్వే ప్రకారం, ప్రపంచవ్యాప్తంగా మొత్తం 117 మిలియన్ల మహిళలు పాలిసిస్టిక్ అండాశయ సిండ్రోమ్ బారిన పడ్డారు. భారతదేశంలో 10 శాతం మంది మహిళలు ఈ వ్యాధి బారిన పడ్డారు. నిపుణుల అభిప్రాయం ప్రకారం, ప్రస్తుతం మన దేశంలో ప్రతి ఐదుగురు మహిళలలో ఒకరికి ఈ సమస్య ఉంది.
## మూలాలు
రమేష్ చంద్ర ఝా

**రమేష్ చంద్ర ఝా** ( 1928 మే 8 - 1994 ఏప్రిల్ 7) ఒక భారతీయ కవి, నవలా రచయిత. స్వాతంత్ర్య సమరయోధుడు. అతను సుప్రసిద్ధ గాంధేయవాది లక్ష్మీ నారాయణ్ ఝా కుమారుడు. బీహార్‌ రాష్ట్రానికి మొదటి ముఖ్యమంత్రిగా అవకాశం వచ్చినప్పటికీ, తాను మొదట స్వాతంత్ర్య సమరయోధుడనని, ఆ తర్వాతే రాజకీయ నాయకుడునని అతను ఆ పదవిని తిరస్కరించాడు. రమేష్ చంద్ర ఝా కవితలు, గజల్స్, కథలు దేశభక్తిని, మానవీయ విలువలను ప్రజల్లో పెంపొందించాయి. రొమాంటిసిజం, జీవిత పోరాటం కూడా అతని రచనలో ముఖ్యమైన అంశాలు. అతని రచనలలో ప్రజల జీవన పోరాటమే కాదు, వారి కలలు-ఆశలు కూడా వ్యక్తమవుతాయి.

1960 దశకంలో అప్నే ఔర్ సప్నే: ఎ లిటరరీ జర్నీ ఆఫ్ చంపారన్‌గా ప్రచురించబడిన అతని పరిశోధన గ్రంథం బీహార్‌లోని చంపారన్ గొప్ప సాహిత్య వారసత్వాన్ని గుర్తింపు వచ్చింది. ఇది దినేష్ భ్రమర్, పాండే అశుతోష్ వంటి యువ కవులకు గుర్తింపు తెచ్చింది.

## జీవిత చరిత్ర
1928 మే 8న బీహార్‌లోని మోతీహారిగా పేరుగాంచిన తూర్పు చంపారన్ జిల్లాలోని సుగౌలీలోని ఫుల్వారియా గ్రామంలో రమేశ్ చంద్ర ఝా జన్మించారు. అతని తండ్రి, లక్ష్మీ నారాయణ్ ఝా, ఒక గొప్ప దేశభక్తుడు. బ్రిటీష్ పాలనకు వ్యతిరేకంగా పోరాడిన సుప్రసిద్ధ  స్వాతంత్ర్య సమరయోధుడు.

 1917 ఏప్రిల్ 15న మహాత్మా గాంధీ సత్యాగ్రహ ఉద్యమంలో భాగంగా చంపారన్‌ సందర్శించినప్పుడు సహా అనేకసార్లు లక్ష్మీ నారాయణ్ ఝా అరెస్టు చేయబడ్డాడు. ఆ సంఘటన కొడుకును తిరుగుబాటు చేసేలా ప్రేరేపించింది. రమేష్ చంద్ర ఝా 14 సంవత్సరాల వయస్సులో దోపిడీ అభియోగంపై జైలుకెళ్లాడు. అతను జైలు లోపల కూడా అనేక గందరగోళాలను సృష్టిస్తూ బ్రిటిష్ అధికారులకు సమస్యాత్మకంగా మారాడు.

రమేష్ చంద్ర ఝా కేవలం దేశభక్తి గల కవి మాత్రమే కాదు, బ్రిటిష్ పాలనలో క్విట్ ఇండియా ఉద్యమంలో పాల్గొన్న కారణంగా అనేకసార్లు జైలుకు వెళ్ళాడు. రక్సాల్‌లోని హజారిమల్ హైస్కూల్ లో చదువుతున్న రోజుల్లో విద్యార్థుల నిరసనలకు నాయకత్వం వహించాడు. స్వాతంత్ర్య పోరాటంలో పాల్గొని అనేక పోలీసు స్టేషన్లలో దోపిడీ కేసులు నమోదు అయ్యాయి. తద్వారా పాఠశాల నుండి బయటకు పంపబడ్డాడు. జైలులో ఉన్నప్పుడు, రమేష్ చంద్ర ఝా భారతీయ సాహిత్యం పై మక్కువ పెంచుకున్నాడు. భారతదేశానికి స్వాతంత్ర్యం వచ్చిన తరువాత ఒక కవిగా, మంచి నవలా రచయితగా పేరుతెచ్చుకున్నాడు.

## స్వీయచరిత్రలు

* విద్యాపతి
* భారత్-పుత్రీ

## పరిశోధనలు

* చంపారన్ సాహిత్య సాధన (1958)
* యువర్ సెల్ఫ్ అండ్ డ్రీమ్స్: ది లిటరరీ జర్నీ ఆఫ్ చంపారన్ (1988)
* చంపారన్: సాహిత్యం -సాహితీవేత్తలు (1967)

## సన్మానాలు - అవార్డులు

* దేశ స్వాతంత్ర్యం సిద్ధించి 25వ వార్షికోత్సవం జరుపుకుంటున్న సందర్భంగా, 1972 ఆగస్టు 15న భారత స్వాతంత్ర్య పోరాటంలో పాల్గొన్నందుకు ఇందిరా గాంధీ అతనికి తామ్ర పతకం ప్రదానం చేశారు.
* 1993 అక్టోబరు 2న పశ్చిమ బెంగాల్‌లోని రాణిగంజ్‌లో జరిగిన జాతీయ భోజ్‌పురి భాషా సదస్సులో డాక్టర్ ఉదయ్ నారాయణ్ తివారీ అవార్డును అతనికి ప్రదానం చేశారు.

## మూలాలు


వర్గం:1928 జననాలు
వర్గం:1994 మరణాలు
వర్గం:భారత స్వాతంత్ర్య సమర యోధులు
వర్గం:భారతీయ కవులు
వర్గం:భారతీయ రచయితలు
వర్గం:పాత్రికేయులు
పర్బతి గిరి

**పర్బతి గిరి** ( 1926 జనవరి 19 - 1995 ఆగస్టు 17), ధనంజయ్ గిరి కుమార్తె.  పశ్చిమ ఒడిశామదర్ థెరిసా అని ముద్దుగా పిలువబడే ఈ మహిళ భారతదేశంలోని ఒడిశాకు చెందిన ప్రముఖ మహిళా స్వాతంత్ర్య సమరయోధురాలు. భారత స్వాతంత్ర్య పోరాటంలో ఒడిశాకు చెందిన మహిళా స్వాతంత్ర్య సమరయోధులు గణనీయమైన పాత్ర పోషించారు.

ఆమె బ్రిటిష్ వ్యతిరేక ప్రభుత్వ కార్యకలాపాల కారణంగా ఆమె రెండు సంవత్సరాలు ఖైదు చేయబడింది. మహాత్మా గాంధీ "క్విట్ ఇండియా" పిలుపు తరువాత ఆందోళన ముందంజలో ఉన్నప్పుడు పర్బతి గిరికి కేవలం 16 సంవత్సరాల వయస్సు. స్వాతంత్ర్యం తరువాత ఆమె దేశానికి సామాజికంగా సేవ చేయడం కొనసాగించింది. ఆమె పైక్మల్ గ్రామంలో అనాథాశ్రమాన్ని ప్రారంభించింది, అనాథల సంక్షేమం కోసం తన మిగిలిన జీవితాన్ని అంకితం చేసింది. 

## ప్రారంభ జీవితం
గిరి ప్రస్తుత బార్ ఘర్ జిల్లా బీజేపూర్ సమీపంలోని సంలైపాడర్ గ్రామంలో, అవిభక్త సంబల్ పూర్ జిల్లాలో 1926 జనవరి 19న జన్మించింది.

ఆమె మూడవ తరగతి తర్వాత మానేసి గ్రామం నుండి గ్రామానికి ప్రయాణించడం ప్రారంభించింది, కాంగ్రెస్ కోసం ప్రచారం చేసింది.  1938లో ఆమె 12 ఏళ్ల వయసులో సలైపాడర్ లో జరిగిన సమావేశంలో కాంగ్రెస్ సీనియర్ నాయకులు ఆమెను కాంగ్రెస్ కోసం పనిచేయడానికి అనుమతించమని తన తండ్రిని ఒప్పించడానికి ప్రయత్నించారు. హస్తకళలు, అహింసా, స్వావలంబన తత్వశాస్త్రంతో సహా ఆశ్రమంలో పర్బతి అనేక విషయాలు నేర్చుకున్నాడు. 

## స్వాతంత్ర్య సమరం
ఆమె మేనమామ రామచంద్ర గిరి కాంగ్రెస్ నాయకుడు, సమ్మాయిపాడర్ గ్రామం జాతీయవాదులకు సమావేశమయ్యే ముఖ్యమైన ప్రదేశం. ఆమె తన మామయ్యతో జరిగే సమావేశాలను వింటూ కూర్చుని వినడం వలన స్వాతంత్ర్య సమరంలో పాల్గొనడానికి ప్రభావితం అయినది .  1940లో పర్బతి కాంగ్రెస్ పార్టీ కొరకు బార్ఘర్, సంబల్ పూర్, పదమ్ పూర్, పానిమారా, ఘేన్స్, ఇతర ప్రాంతాలకు ప్రయాణించడం ప్రారంభించింది. ఆమె గ్రామస్థులకు శిక్షణ ఇచ్చి, ఖాదీని ఎలా తిప్పాలో, నేయాలో నేర్పింది. 1942 నుండి ఆమె 'క్విట్ ఇండియా' ఉద్యమం కోసం ప్రచారం చేసింది, చాలాసార్లు అరెస్టు చేయబడింది, కానీ ఆమె మైనర్ కాబట్టి పోలీసులు ఆమెను విడుదల చేయాల్సి వచ్చింది. ఆమె బర్గర్ లోని ఎస్.డి.ఓ కార్యాలయంపై దాడి చేసినప్పుడు అరెస్టు చేయబడింది. సంబల్ పూర్ జైలులో ఆమెకు రెండేళ్ల కఠిన కారాగార శిక్ష విధించారు. బార్ ఘర్ కోర్టులో ఆమె బ్రిటిష్ వారిని ధిక్కరిస్తూ కోర్టును బహిష్కరించమని న్యాయవాదులను ఒప్పించడానికి ఆందోళన చేసింది. 

## స్వాతంత్ర్యానంతరం
స్వాతంత్ర్యం తరువాత ఆమె 1950లో అల్లాబాబాద్ లోని ప్రయాగ్ మహిళా విద్యాపీట్ లో తన పాఠశాల విద్యపూర్తి చేసింది. నాలుగు సంవత్సరాల తరువాత ఆమె తన సహాయ పనిలో రమా దేవి (క్యూ.వి.) తో చేరింది. 1955లో ఆమె సంబల్ పూర్ జిల్లా ప్రజల ఆరోగ్యం, పరిశుభ్రతను మెరుగుపరచడానికి ఒక అమెరికన్ ప్రాజెక్టులో చేరారు. ఆమె నృసింఘనాథ్ వద్ద మహిళలు, అనాథల కోసం కస్తూర్బా గాంధీ మత్రూనికేతన్ ఆశ్రమాన్ని ప్రారంభించింది, సంబల్ పూర్ జిల్లాలోని జుజోమురా బ్లాక్ కింద బిరాసింగ్ గార్ వద్ద నిరాశ్రయుల కోసం డాక్టర్ సంత్రా బాల్ నికేతన్ అనే మరొక ఆశ్రమాన్ని ప్రారంభించింది. ఆమె జైలు అభివృద్ధి, కుష్టు వ్యాధి నిర్మూలనలో పనిచేసింది. 

## గౌరవాలు

* భారత ప్రభుత్వ సాంఘిక సంక్షేమ శాఖ ఆమెకు 1984లో బహుమతి ప్రదానం చేసింది.

* 1998లో ఒరిస్సా గవర్నర్ శ్రీ సి. రంగరాజన్ చేత సంభల్పూర్ విశ్వవిద్యాలయంచే గౌరవ డాక్టరేట్.
* పర్వత గిరి పేరు మీద మెగా లిఫ్ట్ ఇరిగేషన్ స్కీమ్. 

## మూలాలు

వర్గం:1995 మరణాలు
వర్గం:1926 జననాలు
వర్గం:ఒడిశా స్వాతంత్ర్య సమర యోధులు
వర్గం:భారత మహిళా స్వాతంత్ర్య సమర యోధులు
చెక్ మేట్

**చెక్ మేట్** 2021లో విడుదలైన తెలుగు సినిమా. చిన్ని కృష్ణ ప్రొడక్షన్స్ బ్యానర్‌పై ప్రసాద్ వెలంపల్లి దర్శక నిర్మాతగా ఈ సినిమాను నిర్మించాడు. రాజేంద్ర ప్రసాద్, విష్ణుప్రియ, సందీప్, దీక్షా పంత్, బ్రహ్మనందం ప్రధాన పాత్రల్లో నటించిన ఈ సినిమా 2021 ఏప్రిల్ 16న విడుదలైంది.
## కథ
నేటి సమాజంలో యువత ముఖ్యంగా ఆడవాళ్లకు ఏదైనా సమస్య వస్తే ధైర్యంగా ఆ సమస్యను పరిష్కరించుకొలేక, ఎవరికి చెప్పుకోలేక ఆత్మహత్యలు చేసుకుంటున్నారు. అలా కాకుండా సమస్యను ధైర్యంగా పరిష్కరించుకోవాలి అని నలుగురు వ్యక్తులు వాళ్లకు వచ్చిన సమస్యలను ధైర్యంగా ఎలా ఎదుర్కొన్నారు అనేదే సినిమా కథ.
## నటీనటులు

*రాజేంద్ర ప్రసాద్ 
*విష్ణుప్రియ  
*సందీప్ 
*దీక్షా పంత్ 
*బ్రహ్మనందం
*రఘుబాబు 
*షకలక శంకర్
*సంపూర్ణేష్ బాబు 
*పూర్ణిమ 
*కృష్ణ భగవాన్ 
*ఆర్కే మల్లిడి 
*సుడిగాలి సుధీర్ 
*అదుర్స్ రఘు 
*తాగుబోతు రమేష్ 
*సత్యకృష్ణ

## సాంకేతిక నిపుణులు
*బ్యానర్: చిన్ని కృష్ణ ప్రొడక్షన్స్
*నిర్మాత: ప్రసాద్ వెలంపల్లి 
*కథ, స్క్రీన్‌ప్లే, దర్శకత్వం: ప్రసాద్ వెలంపల్లి
*సంగీతం: 
*సినిమాటోగ్రఫీ: ‘గరుడ వేగ’ అంజి
*ఎడిటర్: క్రాంతి 
*పాటలు: రెహమాన్ 
*కో ప్రొడ్యూసర్: కే.కామేశ్వర్
## మూలాలు

వర్గం:2021 తెలుగు సినిమాలు
సైకో (2013 సినిమా)

**సైకో** 2013లో విడుదలైన తెలుగు సినిమా. కాలిబెర్ ఫిల్మ్ బ్యానర్‌పై 	వివేకానంద అహుజా. రామ్ గోపాల్ వర్మ నిర్మించిన ఈ సినిమాకు కిషోర్ భార్గవ్ దర్శకత్వం వహించాడు. రాజ్ ష్రాఫ్, నిషా కొఠారి, మిలింద్ గుణాజీ, నకుల్ వైద్య ప్రధాన పాత్రల్లో నటించిన ఈ సినిమా 2013 జూన్ 21న విడుదలైంది.

## కథ
మీరా (నిషా కొఠారి) ఓ కంపెనీలో ఉద్యోగం చేసుకుంటూ తన కుటుంబాన్ని పోషిస్తూ జీవితాన్ని గడుపుతూ ఉంటుంది. ఇలా సాఫీగా సాగిపోతున్న మీరా జీవితంలోకి నిఖిల్ ( (రాజ్ ష్రాఫ్)) ప్రవేశిస్తాడు. మొదట మీరాతో పరిచయిస్తుడుగా మారి ఆమెకు దగ్గరయ్యే ప్రయత్నం చేస్తాడు. మీరా అతడి నుండి ఎంత తప్పించుకోవాలనుకుంటుందో అతను అంత సైకోలా మారుతాడు. చివరికి ఆ సైకో వల్ల మీరాకి ఏమన్నా అయ్యిందా ? లేక చివరికి సైకోనే చనిపోయాడా? అనేదే మిగతా సినిమా కథ.

## నటీనటులు
*రాజ్ ష్రాఫ్ 
*నిషా కొఠారి 
*మిలింద్ గునాజ్
*నకుల్ వైద్య
*విజయ్ కశ్యప్

## సాంకేతిక నిపుణులు
*బ్యానర్: కాలిబెర్ ఫిల్మ్ 
*నిర్మాతలు: వివేకానంద అహుజా. రామ్ గోపాల్ వర్మ 
*కథ, స్క్రీన్‌ప్లే: రామ్ గోపాల్ వర్మ 
*దర్శకత్వం: కిషోర్ భార్గవ్ 
*సంగీతం: ప్రదీప్ ముఖోపాధ్యాయ్ 
*సినిమాటోగ్రఫీ:  

## మూలాలు
హీరో (2021 సినిమా)

**హీరో** 2021లో విడుదలైన తెలుగు సినిమా. రిషబ్ శెట్టి ఫిలింస్ బ్యానర్‌పై రిషబ్ శెట్టి నిర్మించిన ఈ సినిమాకు ఎం. భరత్ రాజ్ దర్శకత్వం వహించాడు. రిషబ్ శెట్టి, గానవి లక్ష్మణ్, ప్రమోద్‌శెట్టి, అనిరుధ్‌ మహేశ్‌, ప్రదీప్‌ శెట్టి, మంజునాథ్‌ గౌడ ప్రధాన పాత్రల్లో నటించిన సినిమా మార్చి 5న విడుదలైంది.

## కథ
కాలేజీలో రిషభ్‌ శెట్టి, గానవి లక్ష్మణ్ ప్రేమించి, ప్రేమలో విఫలమై ఒక బార్బర్‌ షాపులో పనిచేస్తుంటాడు.గానవి లక్ష్మణ్ పై పగ పెంచుకుంటాడు. ఆమెను ఎలాగైనా హత్య చేయాలనుకుంటాడు. ఆమె విలన్‌ (ప్రమోద్‌శెట్టి)ను వివాహం చేసుకుంటుంది. ఊరికి దూరంగా అడవిని తలపించే ఫామ్‌ హౌస్‌లో మందీ మార్బలంతో విలన్‌ నివసిస్తుంటాడు. అతని అనుమతి లేకుండా పురుగు కూడా ఆ ప్రాంతంలోకి ప్రవేశించడానికి వీల్లేదు. అలాంటి పరిస్థితుల్లో విలన్‌కు హెయిర్‌కట్‌ చేయడానికి హీరో వెళ్లాల్సి వస్తుంది. హీరోయిన్‌ను చంపి తన పగ కూడా తీర్చుకున్నట్లు ఉంటుందని అనుకుని ఆ బంగ్లాకు వెళ్తాడు. మరి హీరోయిన్‌ను హీరో చంపాడా ? విలన్‌ ఏం చేశాడు ? అనేదే మిగతా సినిమా కథ.

## నటీనటులు
*రిషబ్ శెట్టి 
*గానవి లక్ష్మణ్  
*ప్రమోద్‌శెట్టి 
*అనిరుధ్‌ మహేశ్‌ 
*ప్రదీప్‌ శెట్టి 
*మంజునాథ్‌ గౌడ

## సాంకేతిక నిపుణులు
*బ్యానర్: రిషబ్ శెట్టి ఫిలింస్ 
*నిర్మాత: రిషబ్ శెట్టి
*కథ, స్క్రీన్‌ప్లే, దర్శకత్వం: ఎం. భరత్ రాజ్ 
*సంగీతం: బి.అజనీశ్‌ లోకనాథ్‌
*సినిమాటోగ్రఫీ: అరవింద్‌ ఎస్‌.కశ్యప్‌
*ఎడిటింగ్‌: ప్రతీక్‌శెట్టి 
## మూలాలు

వర్గం:2021 తెలుగు సినిమాలు
రాజ్యసభలో సభా నాయకుడు

**రాజ్యసభలో సభా నాయకుడు, ** రాజ్యసభలో మెజారిటీ పార్టీకి నాయకుడుగా ఉన్న వ్యక్తిని రాజ్యసభ సభా నాయుకుడుగా పరిగణిస్తారు.ఇతను సాధారణంగా పార్లమెంటరీ చైర్‌పర్సన్, క్యాబినెట్ మంత్రి లేదా మరొక నామినేటెడ్ మంత్రి హోదాలో ఉంటారు.సభలో ప్రభుత్వ సమావేశాలు, వ్యవహారాలను నిర్వహించడం సభా నాయకుడి బాధ్యతలలో భాగంగాఉంటాయి.ఈ కార్యాలయం రాజ్యాంగంలో పొందుపరచబడలేదు.కానీ రాజ్యసభ నిబంధనల ప్రకారం నిర్వహించబడుతుంది.

## రాజ్యసభ సభానాయకుల జాబితా
రాజ్యసభలో సభానాయకులుగా ఈ క్రింది వ్యక్తులు వ్యవహరించారు:

;Key
*  హత్యకు గురికావటం లేదా పదవిలో ఉండగా మరణించటం

## రాజ్యసభలో ఉప సభా నాయకుల జాబితా
*రాజ్యసభలో డిప్యూటీ లీడర్ ఆఫ్ ది హౌస్* (IAST: ) రాజ్యసభలోని మెజారిటీ పార్టీకి డిప్యూటీ లీడర్, పార్లమెంటరీ చైర్‌పర్సన్, సాధారణంగా రెండవ సీనియర్ క్యాబినెట్ మంత్రి.

ఈ కింది వ్యక్తులు రాజ్యసభలో సభా నాయకుని పదవి నిర్వహించారు:

## ఇవి కూడ చూడు
*భారత ఉపరాష్ట్రపతి (రాజ్యసభ అధ్యక్షుడు (రా)ల)
*రాజ్యసభ డిప్యూటీ చైర్‌పర్సన్
*లోక్‌సభలో సభా నాయకుడు
*రాజ్యసభలో ప్రతిపక్ష నాయకుడు
*లోక్‌సభలో ప్రతిపక్ష నాయకుడు
*రాజ్యసభలో ప్రతిపక్ష నాయకుడు
*రాజ్యసభ ప్రధాన కార్యదర్శి

## మూలాలు

## వెలుపలి లంకెలు

* సభా నాయకులు

వర్గం:రాజ్యసభ నాయకులు
వర్గం:రాజకీయ కార్యాలయ అధిపతులు
వర్గం:రాజ్యసభ సభ్యులు
వర్గం:రాజ్యసభ
డయల్ 100

**డయల్ 100** 2019లో విడుదలైన తెలుగు సినిమా. సోనీ పిక్చర్స్‌ ఫిల్మ్స్‌ ఇండియా, ఆల్కెమీ ఫిలిమ్స్ బ్యానర్ల పై సోనీ పిక్చర్స్, సిద్ధార్థ్ పి.మల్హోత్రా, సప్నా మల్హోత్రా నిర్మించిన ఈ సినిమాకు రెన్సిల్‌ డిసిల్వా దర్శకత్వం వహించాడు. మనోజ్‌ బాజ్‌పాయ్‌, నీనా గుప్తా, సాక్షి తన్వార్ ప్రధాన పాత్రల్లో నటించిన ఈ సినిమా సె ఆగస్టు 6న జీ5 ఓటీటీలో విడుదలైంది.

## కథ
పోలీస్‌ ఎమర్జెన్సీ సర్వీస్‌ సెంటర్‌లో విధులు నిర్వహిస్తున్న ఓ పోలీస్‌ అధికారికి ఒక మహిళ నుండి ఫోన్‌ కాల్‌ వస్తుంది. ఆ మహిళ ఏడుస్తూ ‘నేను చనిపోవాలనుకుంటున్నా’ అని చెబుతుంది, కానీ అందరూ అది ఫేక్‌ కాల్‌ అనుకుంటారు. ఇంతకీ ఆ మహిళ ఎవరు? ఆ పోలీస్‌ ఆఫసర్‌కూ, మహిళకూ ఉన్న సంబంధం ఏంటి ? ప్రమాదంలో పడిన తన కుటుంబాన్ని పోలీస్‌ ఆఫీసర్‌ ఎలా కాపాడుకున్నాడు? అనేదే మిగతా సినిమా కథ.

## నటీనటులు

*మనోజ్‌ బాజ్‌పాయ్‌
*నీనా గుప్తా 
*సాక్షి తన్వర్ 
*నందు మాధవ్ 
*అభిజీత్ చవాన్ 
*ఊర్మిళ మహాన్తా 
*విక్రమ్ భం 
*మధుర్ అరోరా 
*దీపాంశు టిటోరియా 
*గిరీష్ దీక్షిత్ 
*విరాండ్ర గిరి 
*స్వర్ కాంబ్లీ 
*ఇవాన్ సిల్వెస్టర్ రోడ్రిగస్ 
*నీలేష్ మంగైన్ 
*అమన్ గణ్డోత్ర 

## సాంకేతిక నిపుణులు
*బ్యానర్లు: సోనీ పిక్చర్స్‌ ఫిల్మ్స్‌ ఇండియా, ఆల్కెమీ ఫిలిమ్స్ 
*నిర్మాతలు: సోనీ పిక్చర్స్, సిద్ధార్థ్ పి.మల్హోత్రా, సప్నా మల్హోత్రా 
*కథ, స్క్రీన్‌ప్లే, దర్శకత్వం: రెన్సిల్‌ డిసిల్వా
*సంగీతం: రాజు సింగ్ 
*సినిమాటోగ్రఫీ: అనుజ్ రాకేష్ ధావన్

## మూలాలు
రామ్ సేతు

**రామ్‌ సేతు** 2021లో రూపొందుతున్న హిందీ సినిమా. కేప్ అఫ్ గుడ్ ఫిలింస్ సమర్పణలో అమెజాన్, లైకా బ్యానర్ల పై విక్రమ్ మల్హోత్రా, అరుణ భాటియా నిర్మించిన ఈ సినిమాకు అభిషేక్‌ శర్మ దర్శకత్వం వహించాడు. అక్షయ్‌ కుమార్, జాక్వెలిన్ ఫెర్నాండేజ్, నుష్రత్‌, సత్యదేవ్‌ ప్రధాన పాత్రల్లో నటించిన ఈ సినిమాను అక్టోబర్ 25న విడుదల చేశారు.
## చిత్ర నిర్మాణం
రామ్ సేతు సినిమా నిర్మాణాన్ని అధికారికంగా 2020 నవంబరు 14న చిత్ర నిర్మాతలు ప్రకటించగా, మార్చి 18న అయోధ్య రామ జన్మభూమిలో పూజా కార్యక్రమాలతో ప్రారంభమై, 2021 అక్టోబరులో షూటింగ్ పూర్తయింది.

## నటీనటులు
*అక్షయ్‌ కుమార్  
*జాక్వెలిన్ ఫెర్నాండేజ్ 
* నుస్రత్‌ భరూచా
*సత్యదేవ్‌ 
* జే థక్కర్

## సాంకేతిక నిపుణులు
*బ్యానర్: అమెజాన్, లైకా ప్రొడక్షన్స్
*నిర్మాతలు: విక్రమ్ మల్హోత్రా, అరుణ భాటియా
*కథ, స్క్రీన్‌ప్లే, దర్శకత్వం: అభిషేక్‌ శర్మ 
*సంగీతం: అజయ్ - అతుల్ 
*సినిమాటోగ్రఫీ:అసీం మిశ్రా

## మూలాలు

వర్గం:2021 సినిమాలు
వర్గం:హిందీ సినిమాలు
యూసుఫ్ ఖాన్

**యూసుఫ్ ఖాన్** ( 1937 ఆగస్టు 5 &#x2013; 2006 జూలై 1) తెలంగాణ రాష్ట్రానికి చెందిన ఫుట్‌బాల్ క్రీడాకారుడు. 1960లో రోమ్ నగరంలో జరిగిన వేసవి ఒలింపిక్స్‌లో భారత జాతీయ జట్టుకు ప్రాతినిధ్యం వహించాడు. బీయర్డ్ హర్స్ ఆఫ్ ఇండియాగా పిలువబడ్డాడు.

## జననం
యూసుఫ్ ఖాన్ 1937, ఆగస్టు 5న తెలంగాణ రాష్ట్ర రాజధాని హైదరాబాదులో జన్మించాడు.

## క్రీడారంగం
1965 ఆసియా ఆల్ స్టార్స్ XIలో చేర్చబడిన ఇద్దరు భారతీయులలో యూసుఫ్ ఖాన్ ఒకడు. 1962 ఆసియా క్రీడలను గెలిచిన జట్టులో సభ్యుడిగా కూడా ఉన్నాడు. అతని కెరీర్‌లో తలకు మూడుసార్లు గాయాలైనా కూడా భారతదేశానికి ప్రాతినిధ్యం వహించాడు, జట్టు గెలవడంలో కీలకపాత్ర పోషించాడు. 1966లో అర్జున అవార్డును కూడా అందుకున్నాడు.

## కుటుంబ వివరాలు
ఖాన్ కు భార్య, ఒక కుమారుడు, ఐదుగురు కుమార్తెలు ఉన్నారు. పోలీస్ డిపార్ట్‌మెంట్, కేంద్ర ప్రభుత్వం నుండి పదవీ విరమణ తర్వాత ఖాన్ కు రూ.5500 పెన్షన్ వచ్చింది. 

## మరణం
తల గాయాల తర్వాత ఆటను కొనసాగించడంతో పార్కిన్సన్స్ వ్యాధికి గురయ్యాడు. యూసుఫ్ ఖాన్ 2006, జూలై 1న గుండెపోటుతో హైదరాబాదులో మరణించాడు.

## మూలాలు

## బయటి లింకులు
* ఫిఫా టోర్నమెంట్‌లలో యూసుఫ్ ఖాన్

వర్గం:1937 జననాలు
వర్గం:2006 మరణాలు
వర్గం:అర్జున అవార్డు గ్రహీతలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా క్రీడాకారులు
వర్గం:ఫుట్‌బాల్ క్రీడాకారులు
జగన్నాథరావు జోషి

**జగన్నాథరావు జోషి** ( 1920 జూన్ 23 - 1991 జూలై 15) భారతీయ రాజకీయ నాయకుడు, భారతీయ జనసంఘ్ (బిజెఎస్) పార్టీ, భారతీయ జనతా పార్టీ (బీజేపీ) సీనియర్ నాయకుడు.
## ప్రారంభ జీవితం
జోషి 1920 జూన్ 23లో కర్ణాటకలోని నార్గుండ్‌లో జన్మించాడు. అతను పూణేలోని నూతన్ మరాఠీ విద్యాలయం నుండి మెట్రిక్యులేషన్, సర్ పరశురాంభౌ కళాశాల నుండి ఇంగ్లీష్ హాన్స్‌లో గ్రాడ్యుయేషన్ పూర్తి చేశాడు. రాష్ట్రీయ స్వయంసేవక్ సంఘ్ భావజాలంతో ప్రేరణ పొంది, పూణేలోని జనసంఘ్‌తో రాజకీయ జీవితాన్ని ప్రారంభించాడు.
## రాజకీయ జీవితం
జోషి మధ్యప్రదేశ్ నుండి జనసంఘ్ సభ్యునిగా 1967 (భోపాల్ నుండి) లో లోక్‌సభకు ఒకసారి, 1971 (షాజాపూర్ నుండి) లో రెండుసార్లు ఎన్నికయ్యాడు. తరువాత, అతను 1978 నుండి 1984 వరకు రాజ్యసభ సభ్యునిగా పనిచేశాడు. అతను 1984 లోక్‌సభ ఎన్నికలలో పూణే నుండి బీజేపీ అభ్యర్థిగా ఉన్నాడు.

## గుర్తింపు
జోషి ఆర్‌ఎస్‌ఎస్ పరివార్ జాతీయ రాజకీయ నాయకులలో గౌరవనీయమైన వక్త. ఇతను గోవా విమోచన ఉద్యమంలో చురుకుగా పాల్గొన్నాడు. కర్ణాటకలో బిజెఎస్, బీజేపీని నిర్మించడంలో అతని సహకారం అతనికి "కర్ణాటక కేసరి" (కర్ణాటక సింహం) అనే పేరును సంపాదించిపెట్టింది. అతను హిందీ, ఇంగ్లీష్, కన్నడ, మరాఠీ వంటి అనేక భాషలలో నిష్కళంకమైన రాజకీయ ప్రసంగాలు చేయగలడు, అన్ని భాషలలో అతను స్థానిక పటిమతో మాట్లాడాడు.

## మరణం
జోషి తన 71వ ఏట 1991 జూలై 15న మరణించాడు.
## మూలాలు


వర్గం:భారతీయ జనతా పార్టీ రాజకీయ నాయకులు
వర్గం:లోక్‌సభ సభ్యులు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
వర్గం:1920 జననాలు
వర్గం:1991 మరణాలు
పాలకొండ నగరపంచాయతీ

**పాలకొండ నగరపంచాయతీ**, ఆంధ్రప్రదేశ్ రాష్ట్రం, పార్వతీపురం మన్యం జిల్లా, పాలకొండ పట్టణ స్థానిక స్వపరిపాలన సంస్థ. 

## చరిత్ర
ఈ నగరపంచాయతీ 2013 లో ఏర్పాటు చేశారు.20 వార్డులు ఉన్నాయి. 

## భౌగోళికం
పాలకొండ నగర పంచాయతీ.అక్షాంశాలు రేఖాంశాల మధ్య ఉంది. సముద్రమట్టానికి 140 అడుగుల ఎత్తులో ఉంది.

## జనాభా గణాంకాలు
2011 భారత జనాభా లెక్కలు ప్రకారం  మొత్తం జనాభా 20,760, అందులో పురుషులు కాగా 10,069 స్త్రీలు 10,691 ఉన్నారు.0-6 సంవత్సరాల వయస్సు గల పిల్లల జనాభా 2025 మంది ఉన్నారు.ఆంధ్రప్రదేశ్ రాష్ట్ర సగటు 939తో పోలిస్తే పాలకొండలో బాలల లింగ నిష్పత్తి దాదాపు 885గా ఉంది. పాలకొండ అక్షరాస్యత రేటు రాష్ట్ర సగటు 67.02% కంటే 72.60 % ఎక్కువ. పాలకొండలో పురుషుల అక్షరాస్యత 79.93% కాగా స్త్రీల అక్షరాస్యత 65.82%. అక్షరాస్యులు ఉన్నారు. ఈ నగర పంచాయతీ పరిధిలో మొత్తం 5,195 ఇళ్లకు పైగా ఉన్నాయి.

## పౌర పరిపాలన
దీనిని 20 ఎన్నికల వార్డులుగా విభజింపబడింది.

## 2014 ఎన్నికలు

* మొత్తం ఓటర్లు: 18420
* పోలయిన ఓట్లు: 14215

:

## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
కె. నారాయణ స్వామి

**కళత్తూరు నారాయణ స్వామి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019 ఎన్నికల్లో గంగాధరనెల్లూరు నియోజకవర్గం నుండి ఎమ్మెల్యేగా గెలిచి, 2019 జూన్ 8న ఉప ముఖ్యమంత్రిగా, ఎక్సైజ్, కమర్షియల్ ట్యాక్స్ శాఖ మంత్రిగా బాధ్యతలు స్వీకరించాడు. 

## జననం, విద్యాభాస్యం
కళత్తూరు నారాయణ స్వామి ఆంధ్రప్రదేశ్ రాష్ట్రం, చిత్తూరు జిల్లా, పుత్తూరులో 1949లో జన్మించాడు. బీఎస్సీ వ‌ర‌కు చదువుకున్నాడు.

## రాజకీయ జీవితం
కళత్తూరు నారాయణ స్వామి కాంగ్రెస్ పార్టీ ద్వారా రాజకీయాల్లోకి వచ్చి 1994, 1999లో సత్యవేడు నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి ఓటమిపాలై 2004లో తొలిసారి అసెంబ్లీకి ఎన్నికయ్యాడు. ఆయన 2009లో సత్యవేడు నియోజకవర్గం నుండి ఓడిపోయాడు. 2014, 2019 శాసనసభ ఎన్నికల్లో గంగాధరనెల్లూరు నియోజకవర్గం నుండి ఎమ్మెల్యేగా గెలిచి, వై.ఎస్. జగన్మోహన్ రెడ్డి మంత్రివర్గంలో 2019 జూన్ 8న ఉప ముఖ్యమంత్రిగా, ఎక్సైజ్, కమర్షియల్ ట్యాక్స్ శాఖ మంత్రిగా బాధ్యతలు స్వీకరించాడు. ఆయన మంత్రిత్వ శాఖల పునర్వ్యవస్థీకరణలో భాగంగా 2021 అక్టోబరు 31న ఎక్సైజ్‌శాఖ మంత్రిగా బాధ్యతలు చేపట్టాడు.

## మూలాలు

వర్గం:1949 జననాలు
వర్గం:చిత్తూరు జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ రాజకీయ నాయకులు
మిషన్ 2020

**మిషన్ 2020** 2021లో విడుదలైన తెలుగు సినిమా. హనీ బన్నీ క్రియేషన్స్, శ్రీ మిత్ర అండ్ మై విలేజ్ సమర్పణలో మధు మృదు ఎంటర్‌టైన్‌మెంట్స్ బ్యానర్ పై కుంట్లూర్‌ వెంకటేష్‌ గౌడ్‌, కె.వి.ఎస్‌.ఎస్‌.ఎల్‌.రమేష్‌ రాజు నిర్మించిన ఈ సినిమాకు కరణం బాబ్జి దర్శకత్వం వహించాడు. నవీన్ చంద్ర, నాగ బాబు, జయ ప్రకాష్, స్వాతి ప్రధాన పాత్రల్లో నటించిన ఈ సినిమా 2021 అక్టోబరు 29న విడుదలైంది.

## కథ
విశాఖపట్నానికి చెందిన ఇంజనీరింగ్‌ స్టూడెంట్‌ ప్రకాశ్‌ అశ్లీల వీడియోల చూస్తూ వాటి వ్యసనానికి బానిసలై ఒకరోజు మత్తులో తన ముగ్గురు స్నేహితులతో కలిసి తమ స్నేహితురాలైన స్వాతి అనే అమ్మాయిపై అత్యాచారం చేస్తారు. ఈ అత్యాచార కేసును ఏసీపీ జయంత్‌ (నవీన్‌ చంద్ర) ఇన్వెస్టిగేషన్ చేస్తాడు. ఆ నలుగురు విద్యార్థులను జయంత్ ఎలా కనిపెట్టి పట్టుకున్నాడు? వాళ్లకు ఎలాంటి శిక్ష పడేలా చేశాడు ? అనేదే మిగతా సినిమా కథ.

## నటీనటులు
*నవీన్ చంద్ర  
*నాగ బాబు 
*జయ ప్రకాష్ 
*సత్య ప్రకాష్
*చలాకీ చంటి 
*సమీర్ 
*స్వాతి శర్మ
*షకలక శంకర్ 

## సాంకేతిక నిపుణులు
*బ్యానర్: మధు మృదు ఎంటర్‌టైన్‌మెంట్స్
*నిర్మాతలు: కుంట్లూర్‌ వెంకటేష్‌ గౌడ్‌, కె.వి.ఎస్‌.ఎస్‌.ఎల్‌.రమేష్‌ రాజు 
*కథ, స్క్రీన్‌ప్లే, దర్శకత్వం: కరణం బాబ్జి
*సంగీతం: ర్యాప్ రాక్ షకీల్
*సినిమాటోగ్రఫీ: వెంకట్ ప్రసాద్
*ఎడిటర్: ఎస్ బి ఉద్ధవ్
*పాటలు: శ్రీ రాపాక
*ఆర్ట్ : జె కె మూర్తి 
*డాన్స్ : గణేష్ 
*ఫైట్స్ : సిందూరం సతీష్, స్టంట్ వై రవి 
*ప్రొడక్షన్ మేనేజర్ : రామారావు జాడ్డ 
*పీఆర్ ఓ : జర్నలిస్ట్ ప్రభు

## మూలాలు

వర్గం:2021 తెలుగు సినిమాలు
వర్గం:2021 సినిమాలు
ఫస్ట్ ర్యాంక్ రాజు

**ఫస్ట్ ర్యాంక్ రాజు** 2019లో విడుదలైన తెలుగు సినిమా. డాల్ఫిన్ ఎంటర్‌టైన్‌మెంట్ బ్యానర్ పై మంజునాధ్‌ వి. కందుకూర్‌ నిర్మించిన ఈ సినిమాకు నరేష్‌ కుమార్‌ దర్శకత్వం వహించాడు. చేతన్‌ మద్దినేని, కౌశిక్‌ ఓరా, ప్రకాష్ రాజ్, నరేష్ ప్రధాన పాత్రల్లో నటించిన ఈ సినిమా 2019 జూన్ 21న విడుదలైంది.
## కథ
చేతన్‌ మద్దినేని (రాజు) చిన్నప్పటి నుండి అతని తండ్రి (నరేష్) కారణంగా బట్టి చదువులకు అలవాటు పడి ఏ క్లాస్ కెళ్లినా అక్కడ అతడే ఫస్ట్. అందుకే అతడ్ని అందరు ఫస్ట్ ర్యాంక్ రాజు పిలుస్తారు. ఫస్ట్ ర్యాంక్‌తో పాసై ఉద్యోగ ప్రయత్నం చేసిన రాజుకు ఎక్కడా ఉద్యోగం దొరకదు. చివరికి ఆత్మహత్యకు కూడా ప్రయత్నిస్తాడు. అసలు రాజు తండ్రికి ఎందుకు రాజును అలా పెంచాల్సి వచ్చింది. చివరికీ రాజు జీవితం గురించి ఏం తెలుసుకున్నాడు ? అనేదే మిగతా సినిమా కథ.

## నటీనటులు
* చేతన్ మద్దినేని
*కౌశిక్‌ ఓరా 
*రాజశ్రీ నాయర్
*రమ్య పసుపులేటి
*ప్రకాష్ రాజ్ 
*నరేష్
*రావు రమేశ్ 
*పోసాని కృష్ణ మురళి 
*త‌నికెళ్ళ‌ భ‌ర‌ణి 
*వెన్నెల కిశోర్ 
*ప్రియద‌ర్శి

## పాటల జాబితా
*ఫస్ట్ ర్యాంక్ రాజు, వ్యాసరాజా సోసలే
*అయ్యోరామా , సూనిధి చౌహాన్, యాజిన్ నిజార్
*నువ్వు నిజం నువ్వే కల, అన్వేషా
*చాలా రే చాలు , టీప్పు , దీపు
*ఆ గగనానికి మేఘమే తోడు, మోహిత్ చౌహాన్ 

## సాంకేతిక నిపుణులు
*బ్యానర్: డాల్ఫిన్ ఎంటర్‌టైన్‌మెంట్
*నిర్మాత: మంజునాధ్‌ వి. కందుకూర్‌ 
*కథ, స్క్రీన్‌ప్లే, దర్శకత్వం: నరేష్‌ కుమార్‌
*సంగీతం: కిరణ్ రవీంద్రనాధ్
*సినిమాటోగ్రఫీ: శేఖర్ చంద్రు
*మాటలు: అయ్యాన్ శ్ర‌వ‌న్‌
*పాటలు: వ‌న‌మాలి
*ఆర్ట్: స‌త్య‌సాయి 
*గాయనీ గాయకులు: సునిధి చౌహాన్, యాజిన్ నిజార్, వ్యాసరాజ సోసలే, అన్వేషా, టిప్పు, దీపు, మోహిత్ చౌహాన్ 
*విడుదల:21:06:2019.
 
## మూలాలు

## బయటి లింకులు
* 

వర్గం:2019 తెలుగు సినిమాలు
వర్గం:2019 సినిమాలు
మాస్క్

**మాస్క్** 2012లో విడుదలైన తెలుగు సినిమా. తమిళంలో మూగమూడి పేరుతో నిర్మించిన ఈ సినిమాను తెలుగులో ఆర్.బి.చౌదరి సమర్పణలో మెగా సూపర్‌గుడ్ ప్రైవేట్ లిమిటెడ్ బ్యానర్ పై ఎన్.వి.ప్రసాద్, పారస్‌జైన్ నిర్మించిన ఈ సినిమాకు మిస్కిన్ దర్శకత్వం వహించాడు. జీవా, పూజా హెగ్డే, సెల్వ, నాజర్, గిరీష్ కర్నాడ్ ప్రధాన పాత్రల్లో నటించిన ఈ సినిమా 2012 ఆగస్టు 31న విడుదలైంది. 
## నటీనటులు

*జీవా 
*పూజా హెగ్డే 
*సెల్వ 
*నాజర్ 
*నరైన్
*గిరీష్ కర్నాడ్
*ఆడుకాలం నరేన్ 
*అనుపమ కుమార్ 
*కృష్ణ కుమార్ 
*ఆడుకాలం మురుగదాస్
*కలైయరసన్
*పునీత్ రాజ్‍కుమార్
*మిషా ఘోషల్ 
*దర్శన్

## సాంకేతిక నిపుణులు
*బ్యానర్:మెగా సూపర్‌గుడ్ ప్రైవేట్ లిమిటెడ్ 
*నిర్మాతలు: ఎన్.వి.ప్రసాద్, పారస్‌ జైన్ 
*కథ, స్క్రీన్‌ప్లే, దర్శకత్వం: మిస్కిన్ 
*సంగీతం: కె
*సినిమాటోగ్రఫీ: సత్యన్ సూర్యన్
*ఎడిటింగ్: గౌగిన్ 
## పాటలు

## మూలాలు
అంజాద్ భాషా షేక్ బెపారి

**ఆంజాద్‌ బాషా షేక్ బెపారి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019 ఎన్నికల్లో కడప నియోజకవర్గం నుండి ఎమ్మెల్యేగా గెలిచి, 2019 జూన్ 8న ఉప ముఖ్యమంత్రిగా, మైనారిటీ వ్యవహారాల శాఖ మంత్రిగా బాధ్యతలు స్వీకరించాడు.

## జననం, విద్యాభాస్యం
ఆంజాద్‌ బాషా ఆంధ్రప్రదేశ్ రాష్ట్రం, కడపలో 1971 ఆగస్టు 12లో అబ్దుల్‌ ఖాదర్‌ షేక్‌ బెపారి, నూర్జహాన్‌ బేగం దంపతులకు జన్మించాడు. ఆయన 1985లో నిర్మలా ఇంగ్లీష్ మీడియం స్కూల్ లో పదవ తరగతి, 1988లో కడప, మరియాపురంలోని సెయింట్‌ జోసెఫ్స్‌ జూనియర్‌ కాలేజీ నుండి ఇంటర్మీడియట్ పూర్తి చేసి ప్రభుత్వ ఆర్ట్స్ కళాశాల నుండి బీఏ పూర్తి చేశాడు.

## రాజకీయ జీవితం
ఆంజాద్‌ బాషా కాంగ్రెస్ పార్టీ ద్వారా రాజకీయాల్లోకి వచ్చి 2004లో జరిగిన కడప నగరపాలక సంస్థ ఎన్నికల్లో కార్పొరేటర్‌గా గెలిచాడు. ఆయన 2014, 2019 ఎన్నికల్లో కడప అసెంబ్లీ నుంచి వైసీపీ అభ్యర్థిగా పోటీ చేసి గెలిచి,, 2019 జూన్ 8న ఉప ముఖ్యమంత్రిగా, ఎక్సైజ్, కమర్షియల్ ట్యాక్స్ శాఖ మంత్రిగా బాధ్యతలు స్వీకరించాడు.

## మూలాలు

వర్గం:1971 జననాలు
వర్గం:కడప జిల్లా నుండి ఎన్నికైన శాసన సభ్యులు
సెయింట్ మేరీస్ హైస్కూల్ (సికింద్రాబాద్)

**సెయింట్ మేరీస్ హైస్కూల్**, తెలంగాణ రాష్ట్రం, సికింద్రాబాదు ప్రాంతంలోని సెయింట్ ఫ్రాన్సిస్ రోడ్‌లో ఉన్న క్యాథలిక్ పాఠశాల. భారతదేశంలోని పురాతన పాఠశాలల్లో ఇదీ ఒకటి. సెకండరీ స్కూల్ సర్టిఫికేట్ కోర్సులో భాగంగా ఎల్.కె.జి. నుండి స్టాండర్డ్ పదవ తరగతి వరకు పాఠశాల విద్యను అందిస్తోంది. ఫిజికల్ ఎడ్యుకేషన్ డిపార్ట్‌మెంట్‌కు ప్రసిద్ధి చెందిన ఈ పాఠశాలలో అసోసియేషన్ ఫుట్‌బాల్, క్రికెట్ వంటి ఆటల శిక్షణతోపాటు నేషనల్ క్యాడెట్ కార్ప్స్ (ఇండియా), ఎయిర్-వింగ్, ఆర్మీ వంటి విభాగాలలో కూడా శిక్షణ అందిస్తున్నారు. కాథలిక్ మైనారిటీకి చెందిన విద్యాసంస్థ అయినప్పటికీ, కులమతాలతో సంబంధం లేకుండా విద్యార్థులందరికీ ఇంటర్వ్యూ ఆధారంగా ప్రవేశం ఉంటుంది.

## చరిత్ర
సికింద్రాబాద్‌ ప్రాంతంలోని పురాతన పాఠశాలల్లో సెయింట్ మేరీస్ హైస్కూల్ ఒకటి. 1885లో స్థాపించబడిన ఈ స్కూల్ ను హైదరాబాద్ ఆర్చ్ డియోసెస్ ఎడ్యుకేషనల్ సొసైటీ నిర్వహిస్తోంది. వాలెంటినో బిగీ ఈ స్కూల్ కు మొదటి ప్రిన్సిపాల్ గా పనిచేశాడు. రోమన్ కాథలిక్ ఆర్డర్ ద్వారా నిర్వహించబడుతోన్న ఈ పాఠశాలలో మొదట్లో బాలురకు మాత్రమే ప్రవేశం కల్పించారు, కొన్ని రోజుల తరువాత కో-ఎడ్యుకేషన్ గా మార్చారు. పాఠశాలలో నాలుగు భవనాలు ఉన్నాయి. ఈ పాఠశాలకు పనిచేసిన మొదటి నలుగురు ప్రిన్సిపాల్స్ పేర్లతో (బిగి (పసుపు), మరియన్ (నీలం), వాస్ (ఎరుపు), ఫెర్నాండెజ్ (ఆకుపచ్చ)) ఆ భవనాలకు పేరు పెట్టారు.

## విభాగాలు
* కిండర్ గార్టెన్ - లోయర్ కె.జి., అప్పర్ కె.జి.
* ప్రాథమిక పాఠశాల - 1 నుండి 5వ తరగతి వరకు (గ్రేడ్ 1 నుండి 5 వరకు)
* సెకండరీ స్కూల్ - 6 నుండి 7వ తరగతి వరకు (గ్రేడ్ 6 నుండి 7 వరకు)
* ఉన్నత పాఠశాల - 8 నుండి 10 తరగతులు (గ్రేడ్ 8 నుండి 10 వరకు)
ప్రతి తరగతితో మొదటి భాష ఎంపిక చేసుకున్నదాన్ని బట్టి ఎ,బి,సి,డి అనే నాలుగు విభాగాలు ఉంటాయి.

## ప్రముఖ పూర్వ విద్యార్థులు
* రామ్ గోపాల్ వర్మ

## సౌకర్యాలు
* ఆడిటోరియం
* సైన్స్ లేబొరేటరీలు
* కంప్యూటర్ ల్యాబ్
* గ్రంథాలయం
* రెసిడెన్షియల్ హాస్టల్ (బోర్డింగ్,డైనింగ్‌తో)
* నేషనల్ క్యాడెట్ కార్ప్స్

## మూలాలు

వర్గం:1985 స్థాపితాలు
వర్గం:హైదరాబాదు విద్యాసంస్థలు
మైలార్‌దేవపల్లి

**మైలార్‌దేవపల్లి** తెలంగాణ రాష్ట్రం, రంగారెడ్డి జిల్లా, రాజేంద్రనగర్ మండలంలోని గ్రామం. 2011 జనాభా లెక్కల ప్రకారం మైలార్‌దేవపల్లి గ్రామ లొకేషన్ కోడ్ (విలేజ్ కోడ్) 500409. ఇది రాజేంద్రనగర్ నుండి 6 కి.మీ.ల దూరంలో, హైదరాబాద్ నుండి 12 కి.మీ.ల దూరంలో ఉంది.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## సమీప ప్రాంతాలు
ఇక్కడికి సమీపంలె మొఘల్ కాలనీ, దుర్గా నగర్, శాస్త్రి పురం, మొఘల్ కాలనీ, నవాబ్ సాహెబ్ కుంట, రాజేంద్రనగర్ మండలం, కిస్మత్‌పురా, శివరాంపల్లి మొదలైన ప్రాంతాలు మైలార్‌దేవపల్లికి సమీపంలో ఉన్నాయి.

## ప్రార్థనా మందిరాలు

* పుంరాసర్ హనుమాన్ మందిరం
* పోచమ్మ దేవాలయం
* అయోధ్యనాథ్ ఆలయం
* శ్రీ పంచాయతన శక్తి పీఠం
* మస్జిద్ అష్రాహ్ ముభాషరా
* అలీ భాయ్ కీ మసీద్
* మస్జిద్-ఎ-మహమూదా
* మస్జిద్ ఇ షర్ఫున్నీసా అబిద్
* మస్జిద్_ఇ_ముహమ్మదియా

## విద్యాసంస్థలు

* ఇక్రా మిషన్ హైస్కూల్ & బాలికల జూనియర్ కళాశాల
* అల్-జామియా-అస్-సున్నియా-దారుల్-ఉలూమ్-తైబా
* ఏఆర్ కాలేజ్ ఆఫ్ కామర్స్
*ప్రెసిడెన్సీ స్కూల్ ఆఫ్ మేనేజ్‌మెంట్ అండ్ కంప్యూటర్ సైన్సెస్
* ప్రోగ్రెస్ జూనియర్ కళాశాల
* శ్రీ విద్యానికేతన్ హైస్కూల్
* ప్రభుత్వ బాలుర ఉన్నత పాఠశాల
* అల్ఫాజ్ స్టార్స్
* ఫీనిక్స్ ఇంటర్నేషనల్ స్కూల్
* బ్రైట్ ఫ్యూచర్ హై స్కూల్

## రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో మైలార్‌దేవపల్లి నుండి కోఠి, శివరాంపల్లి, ఉప్పల్, ఆచార్య జయశంకర్ వ్యవసాయ విశ్వవిద్యాలయం, ఎల్‌బి నగర్, మెహదీపట్నం, లక్డీకపూల్, సికింద్రాబాద్ జంక్షన్, టోలిచౌకి, శంషాబాద్, రాజీవ్ గాంధీ అంతర్జాతీయ విమానాశ్రయం మొదలైన ప్రాంతాలకు బస్సు సౌకర్యం ఉంది. బద్వేల్, ఫలక్ నుమా, ఉందానగర్ ప్రాంతాలలో సమీప రైల్వేస్టేషన్లు ఉన్నాయి.

## మూలాలు

## వెలుపలి లంకెలు
కెజిబి

thumb|కె.జి.బి చిహ్నం
**కెజిబి** (KGB) 1954 మార్చి 13 నుంచి 1991 డిసెంబరు 3 వరకు సోవియట్ యూనియన్ ప్రధాన గూఢచర్య సంస్థ. కెజిబి కార్యకలాపాల వివరాలు ఇప్పటికీ రహస్యంగా ఉన్నప్పటికీ, రెండు ఆన్‌లైన్ డాక్యుమెంటరీల ద్వారా కొన్ని వివరాలు లభ్యమతున్నాయి. విదేశాల నుంచి రహస్యంగా సమాచారం సేకరించడం, తమ దేశపు కార్యకలాపాలపై జరిగే గూఢచర్యాన్ని, సమాచార తస్కరణను, శత్రుదేశాల కుట్రలను అడ్డుకోవడం, సోవియట్ యూనియన్ సరిహద్దుల్ని కాపాడటం, కేంద్ర నాయకత్వాన్ని కాపాడటం మొదలైనవి దీని ప్రధాన విధులు.

## మూలాలు

వర్గం:గూఢచార సంస్థలు
విక్రమ్ మార్వా

**విక్రమ్ మార్వా** (1925-2013) - ఒక భారతీయ ఆర్థోపెడిక్ సర్జన్,  గాంధేయవాది,  సామాజిక కార్యకర్త. మాతృ సేవా సంఘ్ - ఇన్‌స్టిట్యూట్ ఆఫ్ సోషల్ వర్క్ (1921లో నాగ్‌పూర్‌ కేంద్రంగా స్థాపించబడిన లాభాపేక్ష రహిత సంస్థ) ఆధ్వర్యంలో వికలాంగ పిల్లల పునరావాస కేంద్రం (HCRC), చిల్డ్రన్స్ ఆర్థోపెడిక్ హాస్పిటల్ (COH), మాతృభు అంతర్గత్ సంస్కార్ అనే పిల్లల పత్రిక వ్యవస్థాపకుడు. డా. బి. సి. రాయ్ అవార్డు గ్రహీత. 2002లో భారత ప్రభుత్వం ఆయనను అత్యున్నత భారతీయ పౌర పురస్కారమైన పద్మశ్రీతో సత్కరించింది.

## జీవిత చరిత్ర
1925 జూన్ 4న మహారాష్ట్రలోని నాగ్‌పూర్ జిల్లాలోని శివ్ని గ్రామంలో విక్రమ్ మార్వా జన్మించాడు. అతను 1948లో కలకత్తా మెడికల్ కాలేజీ నుండి మెడిసిన్ (MBBS) లో పట్టభద్రుడయ్యాడు. బెంగాల్‌లోని కరవు ప్రభావిత ప్రాంతాల బాధితులకు, స్వాతంత్ర్య ఉద్యమంలోని శరణార్థులకు సేవ చేసే వైద్య వాలంటీర్‌గా తన వృత్తిని ప్రారంభించాడు. తరువాత, తన ఉన్నత విద్యను అభ్యసిస్తూ 1956లో రాయల్ కాలేజ్ ఆఫ్ సర్జన్స్ (FRCS) ఫెలోషిప్ పొందాడు. 1961లో భారతదేశానికి తిరిగి వచ్చి, ఔరంగాబాద్‌లో సర్జరీ ప్రొఫెసర్‌గా 1971 వరకు పనిచేసాడు. ఈ కాలంలో ఆర్థోపెడిక్స్, పారాప్లేజియా విభాగాలను అభివృద్ధిపరిచాడు. 1971లో ఇండియన్ కౌన్సిల్ ఆఫ్ మెడికల్ రీసెర్చ్ (ICMR), కామన్వెల్త్ ఫెలోషిప్ నుండి స్కాలర్‌షిప్ పొందాడు. 1980లో నాగ్‌పూర్‌కు వెళ్లి, ప్రభుత్వ వైద్య కళాశాలలో పదవీ విరమణ అయ్యే వరకు డీన్‌గా పనిచేశాడు.

విక్రమ్ మార్వా పదవీ విరమణ తర్వాత 1981లో వికలాంగ పిల్లల పునరావాస కేంద్రం, చిల్డ్రన్స్ ఆర్థోపెడిక్ హాస్పిటల్‌ను స్థాపించాడు. ఇవి పోలియో బాధిత, శారీరకంగా వికలాంగులైన పిల్లలకు చికిత్స చేయడానికి మాతృ సేవా సంఘ్, సీతాబుల్దికి అనుబంధంగా నెలకొల్పాడు. వాటిలో 20 సంవత్సరాల పాటు సేవ అందించాడు. అతను పిల్లల కోసం మాతృభూ అంతర్గత్ సంస్కార్ అనే పత్రికను కూడా స్థాపించాడు. హిందీ భాషపై ఉన్న మమకారంతో ఆయన ఉపాధ్యక్షుడిగా హిందీ రాష్ట్ర భాషా ప్రచార సమితి, విదర్భ సేవా సమితిలలో పనిచేశారు. భారతి కృష్ణ విద్యా విహార్ స్కూల్ స్థాపన, అనేక శస్త్ర చికిత్సలు, రక్తదాన శిబిరాల నిర్వహణ.. ఇలా అన్నింటినీ ముందుండి నడిపించారు.

జనరల్ సర్జరీ, ఆర్థోపెడిక్స్‌ విషయాల్లో 22 వైద్య పత్రాలతో ఘనత పొందిన ఆయన పోస్ట్ గ్రాడ్యుయేట్ కోర్సులకు ఎగ్జామినర్ గా ఆమోదించపడ్డారు. ఇండియన్ ఆర్థోపెడిక్స్ అసోసియేషన్ అధ్యక్షుడు. విదర్భ ఆర్థోపెడిక్ సొసైటీ సహ వ్యవస్థాపకుడు. అతను జాన్సన్ అండ్ జాన్సన్, స్మిత్ అండ్ నెఫ్యూ ల ఫెలోషిప్ గా కూడా వ్యవహరించారు. అతను ఎ. ఎ. మెహతా గోల్డ్ మెడల్, సర్ ఆర్థర్ ఐర్ బ్రూక్ అవార్డు గ్రహీత. 1979లో డాక్టర్ బి. సి. రాయ్ అవార్డు - మెడికల్ టీచర్, వైద్య విభాగంలో అత్యున్నత భారతీయ పురస్కారం అందుకున్నాడు. భారత ప్రభుత్వం 2002లో పద్మశ్రీ పురస్కారంతో సత్కరించింది. విక్రమ్ మార్వా 88 సంవత్సరాల వయస్సులో 2013 నవంబరు 6న వృద్ధాప్య వ్యాధులతో కన్నుమూసాడు.

## మూలాలు
రాజాం నగరపంచాయితీ

**రాజాం నగరపంచాయతీ**, ఆంధ్రప్రదేశ్ రాష్ట్రం, శ్రీకాకుళం లోని నగర పంచాయతీ. ఈ నగరపంచాయతీ విజయనగరం లోక్‌సభ నియోజకవర్గం లోని, రాజాం శాసనసభ నియోజకవర్గం పరిధికి చెందింది.పురపాలక సంఘ ప్రధాన కార్యాలయం రాజాం పట్టణంలో ఉంది.
## చరిత్ర
ఈ నగరపంచాయతీ 2005 లో ఏర్పాటు చేశారు.20 వార్డులు ఉన్నాయి. దీనికి పురపాలక సంఘం కౌన్సిల్ ఎన్నికలు ప్రతి 5 సంవత్సరాలకు జరుగుతాయి.
## భౌగోళికం
రాజాం నగర పంచాయతీ అక్షాంశ రేఖాంశాలు 18.28N 83.40E.. సముద్రమట్టం నుండి ఎత్తు 41 మీటర్లు. (137 అడుగులు)లో ఉంది.రాష్ట్ర రాజధాని అమరావతి 481 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కలు ప్రకారం 
రాజం నగర పంచాయతీ జనాభా 42,197, అందులో 20,969 మంది పురుషులు కాగా 21,228 మంది స్త్రీలు ఉన్నారు.0-6 సంవత్సరాల వయస్సు గల పిల్లల జనాభా 4523 మంది ఉన్నారు.రాజాం అక్షరాస్యత రేటు రాష్ట్ర సగటు 67.02% కంటే 73.63% ఎక్కువ. రాజాంలో పురుషుల అక్షరాస్యత 81.33% కాగా స్త్రీల అక్షరాస్యత 66.07% అక్షరాస్యులు ఉన్నారు.ఈ నగర పంచాయతీ పరిధిలో మొత్తం 10,868 ఇళ్లకు పైగా ఉన్నాయి.నీరు,మురుగునీటి వంటి ప్రాథమిక సౌకర్యాలను అందిస్తుంది.
## పౌర పరిపాలన
ఈ నగర పంచాయతీకి కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజించారు. ప్రతి వార్డుకు, వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
రవిశంకర్ వ్యాస్

**రవిశంకర్ మహారాజ్** గా ప్రసిద్ధి చెందిన **రవిశంకర్ వ్యాస్** గుజరాత్కు  చెందిన భారత స్వాతంత్ర్య సమరయోధుడు, సామాజిక కార్యకర్త, గాంధేయవాది.

## ప్రారంభ  జీవితం
రవిశంకర్ వ్యాస్  1884 ఫిబ్రవరి 25న మహాశివరాత్రి, రాధు గ్రామంలో (ప్రస్తుతం ఖేడా జిల్లా, గుజరాత్, ఇండియా) పితాంబర్ శివరామ్ వ్యాస్, నతీబా అనే వదరా బ్రాహ్మణ రైతు కుటుంబంలో జన్మించారు. అతని కుటుంబం మహేమ్మదవ్డ్ సమీపంలోని సర్వవాణి గ్రామానికి చెందినది. వ్యవసాయ పనిలో తన తల్లిదండ్రులకు సహాయం చేయడానికి ఆరవ తరగతి తరువాత అతను మానేశాడు.   అతను సూరజ్బాను వివాహం చేసుకున్నాడు. అతను   19 సంవత్సరాల వయస్సు వున్నప్పుడు  తండ్రి,   22 సంవత్సరాల వయస్సు వున్నప్పుడు తల్లి మరణించారు.  

## భారత స్వాతంత్ర్య ఉద్యమం
అతను ఆర్య సమాజ్ తత్వశాస్త్రంతో ప్రభావితమయ్యాడు.  1915లో మహాత్మా గాంధీని కలిసి తన స్వాతంత్ర్య సమరంలో చేరారు.  ఆయన గాంధీ, సర్దార్ వల్లభ్ భాయ్ పటేల్  తొలి, సన్నిహిత సహచరులలో ఒకరు. అతను   దర్బార్ గోపాల్ దాస్ దేశాయ్, నరహరి  పారిఖ్, మోహన్ లాల్ పాండ్యాలతో కలిసి పనిచేశాడు . కోస్తా మధ్య గుజరాత్ లోని బరైయా, పటాన్ వాడియా కులాల పునరావాసం కోసం ఆయన సంవత్సరాల పాటు పనిచేశారు.  అతను 1920 లో సునావ్ గ్రామంలో రాష్ట్రీయ శాల (జాతీయ పాఠశాల) స్థాపించాడు.  పూర్వీకుల ఆస్తిపై తన హక్కులను విడిచిపెట్టి 1921లో భారత స్వాతంత్ర్య ఉద్యమంలో చేరాడు. 1923లో బోర్సాడ్ సత్యాగ్రహంలో పాల్గొని హైడియా ట్యాక్స్ కు వ్యతిరేకంగా నిరసన వ్యక్తం చేశారు. అతను 1928 లో బార్డోలి సత్యాగ్రహంలో కూడా పాల్గొన్నాడు, ఆరు నెలల పాటు బ్రిటిష్ అధికారం చేత ఖైదు చేయబడ్డాడు. అతను 1927 లో వరద సహాయ పనిలో పాల్గొన్నాడు, ఇది అతనికి గుర్తింపును సంపాదించింది. 1930లో ఉప్పు సత్యాగ్రహం లో గాంధీతో కలిసి పనిచేసి  రెండేళ్లపాటు జైలు శిక్ష కూడా  అనుభవించాడు.  1942లో క్విట్ ఇండియా ఉద్యమంలో పాల్గొన్నాడు . 

1947లో భారతదేశానికి స్వాతంత్ర్యం వచ్చిన తరువాత సామాజిక సేవకు తనను తాను అంకితం చేసుకున్నాడు. భూదాన్ ఉద్యమంలో  చేరి 1955 నుంచి 1958 మధ్య కాలంలో వినోబా భావేతో కలిసి  6000 కిలోమీటర్లు ప్రయాణించాడు. 1960లలో సర్వోదయ ఉద్యమాన్ని నిర్వహించి మద్దతు ఇచ్చారు.  1960 మే 1న గుజరాత్ రాష్ట్రం ఏర్పడినప్పుడు రవిశంకర్ మహారాజ్ దీనిని ప్రారంభించారు.  అతను 1975లో ఎమర్జెన్సీని కూడా వ్యతిరేకించాడు.

## మరణం
1984 జూలై 1న గుజరాత్ లోని బోర్సాడ్ లో మరణించాడు.  ఆయనకు అంకితం చేయబడిన స్మారక చిహ్నం అధ్యపన్ మందిర్, వల్లభ్ విద్యాలయ, బోచసన్ వద్ద ఉంది. 

## గుర్తింపు

భారత ప్రభుత్వం 1984లో ఆయన గౌరవార్థం పోస్టల్ స్టాంప్ ను విడుదల చేసింది. ఆయనచేసిన  సామాజిక సేవకు రవిశంకర్ మహారాజ్ అవార్డును గుజరాత్ ప్రభుత్వ సామాజిక న్యాయ శాఖ     ఆయన గౌరవార్థం ఏర్పాటు చేసింది. 

## మూలాలు

వర్గం:1984 మరణాలు
వర్గం:1884 జననాలు
వర్గం:గాంధేయవాదులు
వర్గం:గుజరాత్ స్వాతంత్ర్య సమర యోధులు
## బాహ్య లింకులు
* రవిశంకర్ మహారాజ్
రెట్టమలై శ్రీనివాసన్

**ఆర్.శ్రీనివాసన్** గా పిలువబడే **దివాన్ బహదూర్ రెట్టమలై శ్రీనివాసన్** (1860-1945) అప్పటి మద్రాస్ ప్రెసిడెన్సీ ఆఫ్ బ్రిటిష్ ఇండియా (ప్రస్తుతం భారత రాష్ట్రమైన తమిళనాడు) కు చెందిన షెడ్యూల్డ్ కుల కార్యకర్త, రాజకీయ నాయకుడు. ఆయన పరైయార్ ఐకాన్, మహాత్మా గాంధీకి సన్నిహితుడు, బి. ఆర్. అంబేద్కర్ సహచరుడు . భారతదేశంలో షెడ్యూల్డ్ కుల ఉద్యమానికి మార్గదర్శకుల్లో ఒకడిగా ఆయన నేడు గుర్తుంచుకుంటారు. 1893లో ఆది ద్రవిడ మహాజన సభ స్థాపించాడు.

## ప్రారంభ జీవితం
రెట్టమలై శ్రీనివాసన్ 1860లో మద్రాసు ప్రెసిడెన్సీలోని ఒక పేద తమిళ కుటుంబంలో జన్మించాడు. అతని తండ్రి రెట్టమలై బ్రిటిష్ వారితో వర్తక సంబంధాలు కలిగి ఉండటం వలన అతని కుటుంబం అతన్ని కోయంబత్తూరులోని ఒక రెసిడెన్షియల్ పాఠశాలకు పంపగలిగింది. పాఠశాలలోని 400 మంది విద్యార్థులలో అతను ఏకైక దళిత విద్యార్థి. ఆ తర్వాత మద్రాసు ప్రెసిడెన్సీ వేసవి రాజధానిగా ఉన్న ఊటీలో అకౌంటెంట్ గా పనిచేశాడు.

అతను ప్రసిద్ధ షెడ్యూల్డ్ కులాల కార్యకర్త ఇయోతీ తాస్ బావ. దక్షిణాఫ్రికా కోర్టులో గాంధీ న్యాయవాదిగా ప్రాక్టీస్ చేస్తున్నప్పుడు అక్కడ అనువాదకుడిగా పనిచేశాడు. మహాత్మా గాంధీ తన సంతకాన్ని తమిళంలో "మో.కా. గాంధీ" (తమిళంలో మోహన్‌దాస్ కరంచంద్ గాంధీ) గా పెట్టడంలో కీలకపాత్ర పోషించాడు.

శ్రీనివాసన్ 1891 లో పరైయార్ మహాజన సభ స్థాపించి నాయకత్వం వహించాడు, ఇది తరువాత ఆది-ద్రవిడ మహాజన సభగా మారింది. అతను 1893 అక్టోబరులో పరైయాన్ అనే తమిళ వార్తాపత్రికను స్థాపించాడు, ఇది నాలుగు అణాల ధరకు నాలుగు పేజీలతో నెలవారీగా అమ్మడం ప్రారంభించింది.

శ్రీనివాసన్ స్వాతంత్ర్య ోద్యమంలో పాల్గొన్నాడు, అతను దేశం నుండి పారిపోతున్నాడని పేర్కొంటూ అతనిపై అరెస్టు వారెంట్ జారీ చేయబడింది. 1896లో వార్తాపత్రికపై కేసు నమోదు చేసి, ఎడిటర్ కు రాసిన లేఖను ఉటంకిస్తూ శ్రీనివాసన్ ను కోర్టుకు లాగారు. సంపాదకుడు శ్రీనివాసన్ రచనలకు 100 ₹ జరిమానా విధించారు. 
## రౌండ్ టేబుల్ సమావేశాలు

రెట్టమలై శ్రీనివాసన్ లండన్లో జరిగిన మొదటి రెండు రౌండ్ టేబుల్ సమావేశాలకు (1930, 1931) డాక్టర్ బి. ఆర్. అంబేద్కర్ తో కలిసి పరైయార్లకు ప్రాతినిధ్యం వహించాడు. 1932లో అంబేద్కర్, ఎం.సి రాజా, రేట్టమలై శ్రీనివాసన్ లు గాంధీ స్థాపించిన అస్పృశ్యుల సొసైటీ సేవకుల బోర్డులో కొంతకాలం చేరారు. 1936లో మద్రాసు ప్రావిన్స్ షెడ్యూల్డ్ కులాల పార్టీని స్థాపించాడు.

రౌండ్ టేబుల్ సదస్సులో అంబేద్కర్ తో కలిసి ఆయన ఈ సందర్భంగా చర్చను కొనసాగించారు. కాని, అస్పృశ్యులు ఇతర మతాలకు మారాలనే విషయంలో అంబేద్కర్ తో ఆయన చాలా విభేదించారు. 1935లో జరిగిన యోలా సదస్సులో అంబేద్కర్ "నేను హిందువుగా పుట్టాను, హిందువుగా నేను చనిపోనని గంభీరంగా హామీ ఇస్తున్నాను" అని గర్జించారు. రెట్టమలై శ్రీనివాసన్ మాట్లాడుతూ, "దళిత వర్గాలు హిందూ మతంలో లేవు. వారు   ద్రావిడులు".

1936లో దళిత వర్గాలకు చేసిన సేవకు బ్రిటిష్ ప్రభుత్వం ఆయనకు 'దివాన్ బహదూర్' బిరుదును ప్రదానం చేసింది.

## స్మారక చిహ్నాలు

* భారత ప్రభుత్వ పోస్టుల శాఖ రెట్టమలై శ్రీనివాసన్ జ్ఞాపకార్థం స్మారక స్టాంపులు జారీ చేసింది. 
* 2011 జూలై 6న ముఖ్యమంత్రి జె.జయలలిత శ్రీనివాసన్ జయంతిని జూలై 7న ప్రభుత్వ కార్యక్రమంగా, చెన్నైలోని గాంధీ మండపం లోపల ఉన్న తన విగ్రహానికి పూలమాలలు వేసి ఆయనను గౌరవించాలని మంత్రులను ఆదేశించారు.

## మూలాలు

## బాహ్య లింకులు
* రెట్టమలై శ్రీనివాసన్  

వర్గం:1945 మరణాలు
వర్గం:1860 జననాలు
వర్గం:తమిళనాడు స్వాతంత్ర్య సమర యోధులు
వర్గం:తమిళనాడు పాత్రికేయులు
దాసరి సుధ

**దాసరి సుధ** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 2021 అక్టోబరు 30లో జరిగిన ఉప ఎన్నికల్లో బద్వేలు నియోజకవర్గం నుండి ఎమ్మెల్యేగా పోటీ చేసి గెలిచింది.

## జననం, విద్యాభాస్యం
దాసరి సుధ ఆంధ్రప్రదేశ్ రాష్ట్రం, కడప జిల్లా, బి.కోడూరు మండలం, పెద్దుళ్లపల్లె గ్రామంలో 1972 ఫిబ్రవరి 9లో డా. డి.ఓబులయ్య, డి.విక్టోరియా దంపతులకు జన్మించింది. ఆమె కర్నూలులో ఎంబీబీఎస్‌ డి.జి.ఓ. పూర్తి చేసింది.

## రాజకీయ జీవితం
దాసరి సుధ 2014 ఎన్నికల్లో తన భర్త దివంగత ఎమ్మెల్యే డా. జి.వెంకటసుబ్బయ్యతో పాటు ఆమె వైఎస్సార్ కాంగ్రెస్ పార్టీలో క్రియాశీలకంగా పనిచేసింది. గుంతోటి వెంకట సుబ్బయ్య 2021 మార్చి 28న మరణించడంతో బద్వేలు నియోజకవర్గానికి జరిగిన ఉప ఎన్నికల్లో సుధను సెప్టెంబరు 28న వైఎస్సార్‌సీపీ ఎమ్మెల్యే అభ్యర్థిగా ప్రకటించింది. ఆమె 2021 అక్టోబరు 30లో జరిగిన ఉప ఎన్నికల్లో బద్వేలు నియోజకవర్గం నుండి పోటీ చేసి తన సమీప పత్యర్థి బీజేపీ అభ్యర్థి పి సురేశ్‌పై పై 90,533 ఓట్ల తేడాతో 2021 నవంబరు 2న ఎమ్మెల్యేగా గెలిచింది.

దాసరి సుధ 2024లో జరిగిన ఆంధ్రప్రదేశ్ శాసనససభ ఎన్నికలలో బద్వేలు నుండి రెండోసారి ఎమ్మెల్యేగా ఎన్నికైంది.

## మూలాలు

వర్గం:కడప జిల్లా మహిళలు
వర్గం:వైఎస్‌ఆర్ జిల్లా వ్యక్తులు
రేలారె రేలా గంగా

**రేలారె రేలా గంగాదేవి** తెలంగాణ రాష్ట్రానికి చెందిన జానపద గాయని. తెలంగాణ రాష్ట్రం ఏర్పడ్డాక 2016లో రాష్ట్ర ప్రభుత్వ పురస్కారం అందుకుంది.
## జననం, విద్యాభాస్యం
గంగాదేవి తెలంగాణ రాష్ట్రం, నిజామాబాద్‌ జిల్లా, డిచ్‌పల్లి మండలం, ముల్లంగి గ్రామంలో మల్లయ్య, సాయమ్మ దంపతులకు జన్మించింది. ఆమె డిగ్రీ వరకు చదువుకుంది.

## వృత్తి జీవితం
గంగాదేవి పదవ తరగతి పూర్తయ్యాక ఇంట్లో పరిస్థితులవల్ల ఇందిరా క్రాంతి పథకంలో కమ్యూనిటీ రిసోర్స్‌ పర్సన్‌గా చేరింది. జానపద పాటల పోటీల సెలక్షన్స్‌ నిజామాబాద్‌లోనే జరుగుతున్నాయని తెలిసి అక్కడికి వెళ్లే సరికి కార్యక్రమం పూర్తయ్యింది. న్యాయనిర్ణేతల్లో ఒక్కరు ఆమె వివరాలు తీసుకుని హైదరాబాద్‌ వెళ్లిపోయాడు. తరువాత గంగకు హైదరాబాద్‌ నుండి ఒక కార్యక్రమంలో ఎంపికైందన్న ఫోన్ రావడంతో ఆమె హైదరాబాద్ చేరి ‘మాటీవి’లో రేలారె రేలా కార్యక్రమంతో పాటు పలు ఛానళ్ల పాటల ప్రోగ్రాముల్లో అవకాశం దక్కించుకుంది. తెలంగాణ ఉద్యమంలో రసమయి బాలకిషన్ ‘‘ధూం-ధాం’’ బృందంలో చేరి ఆట, పాటతో తన వంతు కృషి చేసింది. ఆమెకు జానపద కళాకారుడు జంగిరెడ్డి 2011లో మారిషస్‌ లో జరిగిన ప్రపంచ తెలుగు మహాసభల్లో పాల్గొనే అవకాశం ఇచ్చాడు.

తెలంగాణ రాష్ట్రం ఏర్పడ్డాక ఆమెకు తెలంగాణ సాంస్కృతిక సారథిగా ఉద్యోగం దక్కింది. ఆమె తరువాత ‘పలుగురాళ్ల పాడుల దిబ్బ’, ‘వెన్నెలకీ వచ్చినయూ జొన్నల బండ్లు’, ‘పుట్టామీద పాలపిట్టా జాజి మొగిలాల’, ‘పున్నాపు వలలో పూసీ కాయంగా’ వంటి పలు జానపద గీతాల ద్వారా మంచి గుర్తింపునందుకుంది. గంగకు జగిత్యాల కళాని కేతన్ వారి ‘గానరత్న’ పురస్కారం, మిద్దె రాములు స్మారక పురస్కారంతో పాటు తెలంగాణ రాష్ట్ర ప్రభుత్వం 2016లో ‘‘ఉత్తమ జానపద గాయని’’ అవార్డును ముఖ్యమంత్రి కేసీఆర్ చేతు మీదుగా అందుకుంది. ఆమె ఆర్.జి ఫౌండేషన్ స్థాపించి పలు సేవ కార్యక్రమాలు నిర్వహిస్తుంది.

## మూలాలు

వర్గం:నిజామాబాదు జిల్లా వ్యక్తులు
వర్గం:నిజామాబాదు జిల్లా మహిళలు
వర్గం:1989 జననాలు
రాజా విక్రమార్క (2021 సినిమా)

**రాజా విక్రమార్క** 2021లో విడుదలైన తెలుగు సినిమా. శ్రీ చిత్ర మూవీ మేకర్స్ బ్యానర్ పై ఆదిరెడ్డి. టి సమర్పణలో 88 రామారెడ్డి నిర్మించిన ఈ సినిమాకు శ్రీ సరిపల్లి దర్శకత్వం వహించాడు. కార్తికేయ, తాన్యా రవిచంద్రన్, సుధాకర్ కోమాకుల, సాయి కుమార్, తనికెళ్ళ భరణి, పశుపతి ప్రధాన పాత్రల్లో నటించిన ఈ సినిమా ఫస్ట్‌లుక్‌ను జూలై 21న, టీజర్‌ను సెప్టెంబరు 4న, నవంబరు 1న ట్రైలర్‌ను విడుదల చేసి, నవంబరు 12న సినిమా విడుదలైంది.
## కథ
విక్రమ్ (కార్తికేయ) నేష‌న‌ల్ ఇన్వెస్టిగేష‌న్ ఏజెన్సీ(ఎన్ఐఏ) ఏజెంట్. రాష్ట్ర హోం మినిస్టర్ చక్రవర్తి (సాయి కుమార్‌) కు న‌క్స‌లైట్ గురునారాయ‌ణ్‌(ప‌శుప‌తి) నుంచి బెదిరింపు ఉండడంతో ఆయనను కాపాడడానికి ఎన్ఐఏ టీమ్ హెడ్ మ‌హేంద్ర‌(త‌నికెళ్ల భ‌ర‌ణి) విక్రమ్ ను స్పెషల్ మిషన్ మీద నియమిస్తాడు. ఈ క్రమంలోనే హోం మినిస్టర్ కూతురు కాంతి (తాన్యా రవిచంద్రన్) తో ప్రేమలో పడతాడు. ఆ సమయంలోనే  కాంతిని నక్సలైట్లు కిడ్నాప్ చేస్తారు.  అతని కాపాడడానికి వచ్చిన విక్రమ్ ఎలాంటి యాక్షన్ తీసుకుంటాడు.. వీళ్లకు పోలీస్ ఆఫీసర్ గోవింద్ (సుధాకర్ కోమకుల) నుంచి ఎలాంటి సమస్యలు ఎదురవుతాయి అనేది మిగతా సినిమా కథ.

## నటీనటులు
*కార్తికేయ -విక్రమ్ (ఎన్.ఐ.ఏ ఆఫీసర్) 
*తాన్యా రవిచంద్రన్- కాంతి 
*సుధాకర్ కోమాకుల - ఏసీపీ గోవింద్ 
*సాయి కుమార్ - చక్రవర్తి (హోం మంత్రి)
*తనికెళ్ళ భరణి - ( మహేంద్ర, ఎన్.ఐ.ఏ ఆఫీసర్)
*పశుపతి -  గురు నారాయణ్ 
*హర్షవర్ధన్ - ముద్దుకృష్ణ (ఇన్సూరెన్స్ ఏజెంట్)
*సూర్య 
*జెమిని సురేష్ 
*జబర్దస్త్ నవీన్
*దయానంద్ రెడ్డి

## సాంకేతిక నిపుణులు
*బ్యానర్:శ్రీ చిత్ర మూవీ మేకర్స్ 
*నిర్మాత:ఆదిరెడ్డి, 88 రామారెడ్డి 
*కథ, స్క్రీన్‌ప్లే, దర్శకత్వం: శ్రీ సరిపల్లి 
*సంగీతం: ప్రశాంత్ ఆర్ విహారి 
*సినిమాటోగ్రఫీ: పి .సి. మౌళి 
*ఎడిటర్: జెస్విన్ ప్రభు
*ఫైట్స్ : సుబ్బు - నాబా, పృథ్వి శేఖర్ 
*పాటలు: రామజోగయ్య శాస్త్రి, కృష్ణకాంత్

## మూలాలు

## బయటి లింకులు
* 

వర్గం:2021 తెలుగు సినిమాలు
వర్గం:తనికెళ్ళ భరణి సినిమాలు
వర్గం:సాయి కుమార్ నటించిన సినిమాలు
బ్యాక్‌డోర్

**బ్యాక్‌డోర్‌** 2021లో విడుదల కానున్న సినిమా. ఆర్కిడ్‌ ఫిలిం స్టూడియోస్‌ బ్యానర్ పై బి.శ్రీనివాస్‌ రెడ్డి నిర్మించిన ఈ సినిమాకు కర్రి బాలాజీ దర్శకత్వం వహించాడు. పూర్ణ, తేజ త్రిపురాన ప్రధాన పాత్రల్లో నటించిన ఈ సినిమా డిసెంబర్‌ 3న చెయ్యాలని భావించిన , విడుదల చేసేందుకు థియేటర్లు లభ్యం కానందున డిసెంబర్ 25న ప్రపంచవ్యాప్తంగా విడుదలకానుంది. 
## చిత్ర నిర్మాణం
బ్యాక్‌డోర్‌ సినిమా షూటింగ్ పూజా కార్యక్రమాలతో హైదరాబాద్‌లో 2020 అక్టోబరు 15న ప్రారంభమై,  మొదటి షెడ్యూల్‌ 2020 నవంబరున పూర్తి చేసుకుంది. బ్యాక్‌డోర్‌ సినిమా ట్రైలర్‌ను 2021 అక్టోబరు 27న దర్శకుడు కె. రాఘవేంద్రరావు విడుదల చేశాడు.

## నటీనటులు
*పూర్ణ 
*తేజ త్రిపురాన
## సాంకేతిక నిపుణులు
*బ్యానర్: ఆర్చిడ్‌ ఫిలిం స్టూడియోస్‌
*నిర్మాత: బి.శ్రీనివాస్‌ రెడ్డి 
*కథ, స్క్రీన్‌ప్లే, దర్శకత్వం: కర్రి బాలాజీ 
*సంగీతం: ప్రణవ్‌
*ఎడిటర్: చోటా కె. ప్రసాద్ 
*బ్యాక్‌గ్రౌండ్ సంగీతం: రవిశంకర్
*పాటలు: నిర్మల, చాందిని, జావళి 
*సినిమాటోగ్రఫీ: శ్రీకాంత్‌ నారోజ్‌
*ఎగ్జిక్యూటివ్‌ ప్రొడ్యూసర్‌: రేఖ 
*సహ నిర్మాత: పూటా శ్రీను

## మూలాలు

వర్గం:2021 తెలుగు సినిమాలు